Өфөлә хөкөм язаларын башҡарыу Федераль хеҙмәтенең тыл тәьминәте өсөн яуаплы етәкселәре бөтә Рәсәй кәңәшмәһенә йыйылды\nСеминарҙа ҡатнашыусылар бындай учреждениеларҙы үҙ иҫәбенә тулыһынса аҙыҡ-түлек менән тәьмин итеү мәсьәләһен тикшерә. Ошо маҡсатта улар баш ҡаланың 13-сө һәм 9-сы холоҡ төҙөтөү колониялары эшмәкәрлеге менән танышты.\n13-сө колония хеҙмәткәрҙәре илдең төрлө тәбәктәренән йыйылған коллегаларын мунса-кер йыуыу комплексы менән таныштыра. Заманса йыһазландырылған бүлмәләрҙә холоҡ төҙәтеүселәр өсөн барлыҡ шарттар ҙа тыуҙырылған. Улар өсөн бында кер йыуыу, сәстәрен алдырыу һәм йыуынып сығыу мөмкинлеге бар. Шулай уҡ колония ашханаһында, икмәк бешереү цехында һәм йәшелсә һаҡлау келәтендә лә ремонт эштәре башҡарылған.\nӘле Рәсәйҙең холоҡ төҙәтеү колониялары үҙҙәрен аҙыҡ-түлек менән 75 һәм кейем менән 100 процентҡа тәьмин итә. Киләсәктә хеҙмәткә үҙ хужалыҡтар һәм предприятиелар иҫәбенә күрһәткестәрҙе тағы ла яҡшыртыу бурысы ҡуйылған. Семинарҙа ҡатнашыусылар шулай уҡ хөкөм ителгәндәр өсөн яңы кейем формалары менән танышты. Алдағылары менән сағыштырғанда улар үҙенең сифатлығы менән айырыла, ти белгестәр.\nҠуйылған бурыстарҙы үтәү өсөн республика колонияларында киләсәктә йәшелсәләрҙе консервалау һәм һөт ризыҡтарын пакетҡа төрөү, бәҙрәф ҡағыҙын, кер һабынын етештереү буйынса цехтар эшләй башлаясаҡ. Белгестәр әйтеүенсә, атҡарыласаҡ был эштәр күп кенә сығымдарҙы кәметергә ярҙам итәсәк.


Стоимость и срок доставки в Каменка (Пензенская обл.): Концевой выключатель капота/багажника StarLine PS-8\nул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3 ул. Космонавтов, 3\n8 -9 дней* 301 руб.\n8 -9 дней* 319 руб.\n8 -9 дней* 463 руб.\n8 -9 дней* 482 руб.


Версия для печати >Бөйөк ғалим рухын онотмайбыҙ\nБөйөк ғалим рухын онотмайбыҙ4-10-2017, 09:42 / История\n– Беҙ йәш ваҡытта М. Өмөтбаев тураһында атай-олатайҙарыбыҙҙан ғына ишетеп белә инек. Уның ижады ныҡлап өйрәнелмәне. Шәхестең музейын булдырыу тураһында һүҙ ҡуҙғатылғас, ауыл халҡы ышанып та бөтмәне. Күп йылдар үтте, уның ижадын өйрәнгәндәр күбәйҙе. Ауылыбыҙҙа шундай матур музей төҙөлөүгә мин генә түгел, ә тотош республика шатланды, – тине.\nБайрамға Мөхәммәтсәлим Өмөтбаевтың бүләсәре Динә Мөлҡаманова ла килде. Ул Бишауыл-Уңғар ауылында йәшәй. Динә Ғәббәс ҡыҙы шиғырҙар, йырҙар яҙа, һандуғастай моңло тауышы менән һәммәһен дә әсир итә. Әҙәби кисәлә ул йырлай башлағас, күрше өйҙә йәшәгәндәр, моңло тауышын ишетеп, байрамға ҡушылды.\nӘҙәби кисәлә М. Өмөтбаевтың йорт-музейына нигеҙ һалып, күп йылдар арымай -талмай хеҙмәтенә тоғро ҡалған Ғәзимйән Ибраһимов та ҡатнашты. Ул бөйөк шәхесебеҙҙең ауылда нигеҙләнгән йорт-музейы, уның нәҫел-ырыуы тураһында һөйләне. Байрам кисәһенә хеҙмәт һәм тыл ветераны Мәҙийәр Мирхәйҙәров, Фәрит Арыҫланов, ауылдың ағинәйҙәре Сажиҙә Әхмәҙиева, Тамара Мөхәмәтшина ла килде.\nМәктәп уҡыусылары ла әҙәби кисәнән ситтә ҡалманы: шиғырҙар уҡыны, викторинала ҡатнашты. Байрамға Айҙар Мөхәмәтгәрәевтең моңло тауышы айырыуса йәм өҫтәне. Уның сығышын ҡунаҡтар түҙемһеҙләнеп көтөп алды. Әҙәби кисәләге һәр кем шиғриәт донъяһына ғына сумып ҡалманы, ә йыр-моң иленә лә сәйәхәт ҡылды. Байрамда ойошторолған викторина ла, төрлө конкурстар ҙа ҡатнашыусыларҙың күңеленә хуш килде.


«Киске Өфө» гәзитенең сайты - ЯНДЫ-ЯНДЫ МИЛЛИОНДАР ЯНДЫ - 2019 - Мәҡәләләр\nҠала хакимиәтендәге оператив кәңәшмәлә бер тема күңелде өйкәп тик торҙо. Янғындар һәм янғындар тураһындағы ялған шылтыратыуҙарға ҡағылышлы һандар ине ул. Баш ҡалала янғын һүндереүселәр бер аҙна эсендә 37 тапҡыр янғын һүндерергә барһа, 33 тапҡыр ялған саҡырыу буйынса йөрөп ҡайта.\nЭйе, беҙгә бала саҡтан ҡайһы бер осраҡтарҙа ниндәй телефон номеры буйынса ярҙам һорап шылтыратырға кәрәклеген, телефон булмаған йорттарҙағы кескәйҙәргә өйҙә ҡалмаҫҡа, ә күрше-күләнгә йүгереп барырға кәрәк, тип өйрәтә инеләр. Һәр хәлдә, нисек тә булһа ғүмерҙәрҙе һаҡлап ҡалыуға йүнәлтелгән ине был аҙым. Шулай уҡ ваҡытында ярҙам килеүе: янғын һүндереүселәр булһынмы ул, тиҙ ярҙаммы, полициямы - кеше ғүмерҙәрен һаҡлап ҡалыу икәнен дә барыбыҙ ҙа белә. Ләкин һуңғы ваҡыттағы мәғлүмәттәр ысынбарлыҡ менән ялғандың бер үк кимәлдә булыуын һәм һәр саҡ йәнәш йөрөүөн дәлилләй. Оператив кәңәшмәлә килтерелгән һандар ҙа шуны раҫлай: 37 һәм 33. Йәғни кемгәлер ысынлап та ярҙам кәрәк булған ваҡытта, шунса уҡ кеше ваҡытын нисек уҙғарырға белә алмай, үҙенсә күңел асҡан булып килеп сыға түгелме? Ә шул арала, ялған шылтыратыу буйынса йөрөгән ярҙам барып өлгөрмәйенсә, кемдер һәләк булыуы ла ихтимал.\nИкенсе яҡтан, ниндәй генә ашығыс саҡырыу булмаһын, ваҡиға урынына барып етмәйенсә берәү ҙә уның ысынмы, ялғанмы икәнен белмәй, шылтыратыуҙы ҡабул итеүсе диспетчерҙар һәр сигналды еткерергә бурыслы һәм улар мәғлүмәтте анализлап ултыра ла алмай. Һөҙөмтәлә ярҙам бригадаһы йыйынып, юлға сыға: транспорт, ҡорамалдар эксплуатациялана, бензин яндырыла, бушҡа ваҡыт сарыф ителә.\nЯлған шылтыратыуҙарға нимә этәрә? Ғәҙәттә, ул үҫмерҙәр өсөн сираттағы күңел асыу, ваҡытты күңелле итеп үткәреү булып тора. Ә инде өлкәндәр араһында күҙәтелгән бындай ҡылыҡтар - кемдәндер үс алыу билгеһе.\nӘгәр шылтыратыусының кем икәне асыҡланһа, уны ниндәй ҙә булһа яза көтәме? Хоҡуҡ күҙлегенән ҡарағанда, янғын һүндереүселәрҙе ялған шылтыратыу буйынса саҡырыу өсөн енәйәти йәки административ яуаплылыҡ ҡаралған. Балиғ булмаған бала шылтыратһа, уға бер ниндәй ҙә яуаплылыҡ ҡаралмай, бары тик балиғ булмағандар эше буйынса комиссияға иҫәпкә эләгергә мөмкин. Бик йыш балаларҙың уйнап ҡына шылтыратыуының бер сәбәбе уларҙың ял ваҡыты дөрөҫ ойошторолмауы булһа, икенсеһе - бындай күңел асыу өсөн ата-әсә яуап бирергә тейешлеген дә, штрафты ла улар түләйәсәген уйламау. Шуға күрә бәләкәй саҡтан уҡ яуаплылыҡ тойғоһо тәрбиәләргә, етди мәсьәләләр буйынса шаярыуҙың ярамағанлығын аңлатырға кәрәктер.\nБөгөнгө техника алға киткән заманда, барыбер белмәйҙәр, тип ҡасып ҡалып булмай. Аҡыллы техника шылтыратыу буйынса теләһә кемде табырға мөмкин. Әгәр инде оло кеше шаярһа, Рәсәй Федерацияһының Енәйәт кодексы уға түбәндәге "бүләктәрҙе" әҙерләгән: 200 мең һум штраф һәм 12-18 ай эсендә шул сумманы эш хаҡынан тотоп ҡалыу; ике йылға тиклем холоҡ төҙәтеү эштәре; 3-6 ай ҡулға алыу йәки өйҙәге арест; 3 йылға тиклем иректән мәхрүм итеү. Штраф тигәндән, ошо эшһеҙлектән йонсоп күңел асыу ниәтенән генә эшләнгән шылтыратыуҙың дәүләт кеҫәһенә йылына күпмегә барып баҫҡанын белгегеҙ киләме? Яҡынса иҫәпләгәндә, 70 миллион самаһы. Уны аҡса ғына тип ҡарамағыҙ, был сумма эсенә әрәм булған ваҡыт, ярҙам көтөп тә ала алмай яҡты донъя менән хушлашҡан ғүмерҙәр хаҡы инмәгән әле... Ә елгә осҡан 70 миллион - ул яңы янғын һүндереү ҡорамалы, ҡайҙалыр һалыныр юл, ауырыу балаларға ярҙам, миллионлы ҡаланы йыл дауамында кәрәкле ресурстар меәнн тәьмин итеү.\n"Бер тапҡыр ғына шаяртҡандан нимә булһын..." - тип тә уйлауы мөмкин бәғзеләр. Әммә һәр кем шулай уйлай башлаһа, "бер тапҡыр" яйлап тиҫтәләргә, йөҙгә етеүе бар. Ошо ялған шылтыратыуҙар һаны менән елгә осҡан миллиондар һаны ла, ваҡытынан алда өҙөлгән ғүмерҙәр иҫәбе лә арта...\nЯҙылған: 25.11.19 | Ҡаралған: 73


Башҡорт байыһа… » "Йәшлек" гәзите\nГазета "Йәшлек" » Махсус бит » Проблема » Башҡорт байыһа…\nРөстәм Гөлназды икенсе курста уҡып йөрөгән сағында осрата. Дискотекала ғына күргән ҡыҙҙы ул шунда уҡ оҡшата. Бер ай тирәһе осрашып йөрөгәс, йәштәр өйләнешергә була.\nСССР тарҡалып, халыҡ яңы тормошҡа саҡ өйрәнеп килгән 90-сы йылдар. Ҡәйнә-ҡайны менән бергә ҡуртымға алынған фатирҙа йәшәй башлайҙар. Йәш ғаиләне ҡыуандырып, ҡыҙҙары донъяға килә. Рөстәм, күп тә уйлап тормай, уҡыуын ташлап, эшкә урынлаша: ғаилә ағзалары артты, уларҙы ашатырға, кейендерергә, матди яҡтан тәьмин итергә кәрәк. Уҡыуын ташлаһа ла, тәү осорҙа килемле генә эш таба алмай этләнә. Ары һуғылып, бире һуғылып йөрөй торғас, үҙ эшен асып ебәрә. Мандып китәләр. Фатир, машина алалар. Яңы быуат башында улдары донъяға килә. Инде кешесә етеш тормошта йәшәп киттек, тип Гөлназ да ҡыуана. Ҡыуаныуы иртәрәк булған икән шул. Башҡорт байыһа, бисә ала, тигәндәй, Рөстәм үҙенән 5 – 6 йәшкә оло ҡатынға әүрәп китә. Әүрәп китә тиеү бик дөрөҫ тә түгелдер, ғаиләһен ташлап, баяғы ҡатын менән яңы тормош башларға ниәтләй. Һуғым һуйыр мәл еткәс, балаларҙы алып, Гөлназдың ата-әсәһенә ҡайтып килергә булалар. Һин дә мин барып, ярҙам итеп, күстәнәстәрен тейәп ҡалаға кире килгән саҡта аварияға осрайҙар. Ҡатын шундуҡ йән бирә, балалар һәм Рөстәм иҫән ҡала. Йөрөмтәл холоҡло ир, ғаилә ҡормаҡсы булып, төрлө таныш ҡатындарын алып ҡайта башлай. Кемеһелер балаларҙы артыҡ күрә, кемеһенеңдер, кейәүгә сығып, бәйле эт кеүек ултырғыһы килмәй, кемеһендер үҙе хушһынмай. Гөлназдың вафатына өс йыл тигәндә бер йәш ҡыҙҙы осратып, уға тәҡдим яһай. Ҡыҙ риза була. Балаларҙы ҡаҡмай-һуҡмай, үҙенекеләй ҡабул итә. Оҙаҡ та үтмәй, уртаҡ улдары, ҡыҙҙары донъяға килә. Рөстәмдең эше лә алға киткәндәй тойола. Донъя яйға һалына, тормош майлы тәгәрмәс шикелле алға тәгәрәй. Һәм әлеге лә баяғы ҡылыҡ та кире ҡалҡып сыға: үҙ яйына ғына барған етеш тормош ялҡытамы, дүрт балаға күңел йылыһын бирергә тырышҡан ҡатынынан иғтибар етеңкерәмәй башлаймы, күңеле мажара, яңы хистәр көҫәйме – Рөстәм тағы ла ситтә бәйләнеш булдыра. Тәүҙә үҙенән күпкә йәш ҡыҙ менән дуҫлаша. Төрлө матур кисәләргә, сит илдәргә ял итергә йөрөтә, фатир алып бирә. Икенсе берәүһе инде унан ул табып ала, өсөнсөһөнә йорт һалыша, дүртенсеһенә машина алып бирә.\nЙөрөй тора, артынан һүҙе лә ҡатынына етә тора. Шулай ҙа сабыр итә Әлфидә. Сабырлыҡ бөткән ерҙә түҙемлек башлана, тиҙәр. Айырылышыр сиккә етһә лә, түҙә. Тәүҙә илаулап, тауыш сығарып ҡарай. Бер үҙгәреш булмай. Киреһенсә, Рөстәм уның үҙен эттән эткә һалып әрләп, бар ғәйебен Әлфидәгә япһара. Аптырағандан өндәшмәй ҡарай ҡатын. “Үҙем ҡорған донъяны урамдан килгән йөрөмтәл ҡатын-ҡыҙҙарға ҡалдыраһым юҡ”, – тип, баш эйеп, иренең ситтәге бәйләнештәрен дә кисереп, күрмәмеш, белмәмеш булып йәшәй башлай.\nӘммә бер көн ул иренең һөйәркәһе менән осраша. Дүрт бала үҫтергән ғаиләне юҡҡа сығараһың, арабыҙҙы бутайһың, тип өндәшә. Теге һөйәркә лә хайран ҡала. Баҡтиһәң, Рөстәм дүрт балаһы, ҡатыны барлығын береһенә лә әйтмәгән икән. “Ҡатыным үлде, ике баланы үҙем тәрбиәләйем, тип әйткәйне”, – тип баяғы ҡатын да сикһеҙ аптырай. Әлфидәне һәм балаларын үҙ ғаилә ағзалары иҫәбенән һыҙып ташлап, уның тормошонда улар бөтөнләй булмаған кеүек ҡыланған ирҙе хатта ул да аңламай...\nӘле балалары үҫеп еткән, кеше булған. Әммә абруйлы ғаилә башлығы, хөрмәтле олатай булып, ейән-ейәнсәрҙәрен тәрбиәләп, уларға матур кәңәштәрен генә биреп ултыра торған ир-уҙаман, йөрөмтәллек сиренән арына алмай. Нимәнән килә икән бындай бәлә? Ирҙәрҙең туйып һикереүеме? Әллә ата-бабаларыбыҙҙың ҡасандыр күп ҡатынлы булыуы шулай көслө зат ҡанына һеңгәнме? Урыҫ байыһа – сиркәү һала, башҡорт байыһа – бисә ала, тигән халыҡ һүҙе әллә, ысынлап та, дөрөҫлөккә тап киләме?\nӘле балалары үҫеп еткән, кеше булған. Әммә абруйлы ғаилә башлығы, хөрмәтле олатай булып, ейән-ейәнсәрҙәрен тәрбиәләп, уларға матур кәңәштәрен генә биреп ултыра торған ир-уҙаман, йөрөмтәллек сиренән арына алмай. Нимәнән килә икән бындай бәлә? Ирҙәрҙең туйып һикереүеме?\nСығыу ваҡыты 14-11-2014, 10:47 | Ҡаранылар: 2735\nӘсә улын дүрт тиҫтәгә яҡын йыл үткәндән һуң ғына таба\nӘле лә матур пар...


Мин яуап бирә алмаған һорау\nНиндәй һорау һуң ул? Туҡтап тороғоҙ әле, хәҙер уға барып етербеҙ. Башта шул һорауҙы кемдең ни рәүешле биреүе хаҡында һөйләп китергә кәрәк. Ул минең иң яҡын дуҫым. Исеме – Морат, әммә уны йышыраҡ Моратҡай тип йөрөтәләр. Уның күҙҙәре ҡара төҫтә, ҡарашы бик етди. Сәсе лә ҡара һәм йомшаҡ.\nТАМУҠТАН КИЛГӘН ХАТ\n«Теммот! Был хатты 1953 йылдың 30 авгусында яҙам. Һиңә бер туған ағайымдай ышанам. Уны ҡурҡмайынса ғына асып уҡый алырһыңмы икән? Уҡый алһаң, һуңынан уны юҡ ит, ваҡ-төйәктең дә һиңә бәлә килтереүе мөмкин. Хәҡиҡәтте яҡлап әйтелгән һүҙ йәшен кеүек үҙеңде шаңҡыта бәреүе бар. Һиңә бәхетһеҙлек теләмәйем – өйөң тулы бала-саға бит.\nҠуҙғалырға йыйынған поезд вагонына йүгереп менәм. Вагонда уның ҡараштары менән осрашам да туҡталып ҡалам. Барыһын да аңлап торған ҡараш, быуаттар төпкөлөнән килгән аҡыл да, үҙемә бик яҡын кеше һыҙаттары ла сағылған кеүек. «Ниңә юҡҡа сәбәләнәһең?» ти, буғай, ул миңә.\nЭргәһенә килеп сәстәренән һыйпайым.\n– Һаумы, Бэлла.\nҺәләкәткә илткән ҡомар\nУл ваҡытта Солтан республика төҙөлөш индустрияһындағы иң эре ойошмаларҙың береһен етәкләй ине. Кабинетының ишегенә тоноҡ быяланан ярайһы ҙур ғына алтаҡта эленгән. Унда алтын хәрефтәр менән яҙылған «Идара Начальнигы» тигән һүҙҙәр ялтырай. Ике һүҙҙең дә баш хәрефтән яҙылыуы буштан түгел, вазифаның көсөн һәм әһәмиәтен билдәләй улар. Намыҫына күрә, Солтан бер ваҡытта ла тышҡы атрибуттарға иғтибар итмәне. Дөрөҫөрәге, артыҡ әһәмиәт бирмәне.\nҠасандыр Жәннәт белемле ҡатын ине, китапхана, китап уҡыу залы мөдире булып эшләне. Әммә аҙаҡҡа табан хәтере насарайҙы, ул даталарҙы, кешеләрҙең исемдәрен онота башланы. Ҡарасайлыларҙы илдәренән ҡыуып сығарғандың икенсе йылында уның нервылары, хәтере бөтөнләй ҡаҡшаны. Төндәрен ул һаташып Ватан һуғышы фронттарында алышҡан улдары Алийҙы, Әхмәтте, Алибәкте саҡырып бер булды. Уны йылдар шауҡымына әллә ни бирешмәгән ире Сохта эт бәләһе менән генә тынысландыра ала ине.\n...Бына ишек асылып китте лә Азаның тауышын ишеттек:\n– Сәләм, егеттәр!\nОшо тауышты беҙ дүрт йыл буйы түҙемһеҙләнеп көтәбеҙ. Беҙ тигәнем – мин, Мәхмүт, Сәфәр. Ә бөгөн?..\nБураҙнаңдың ҡара эҙҙәренән\nТөштә генә беҙгә эй, бараһы.\nБарыһын да онтап емерәсәк


Бөгөн Владимир Путиндың ҙур матбуғат конференцияһы үтте, унда Рәсәй төбәктәренән һәм сит илдәрҙән 1 мең 200 журналист ҡатнашты\nБыйыл осрашыуға тәүге тапҡыр Ҡырым вәкилдәре лә килгән.\nМатбуғат конференцияһы 10-сы тапҡыр ойошторола, быйыл ул 3 сәғәт 10 минут дауам итте, ил етәксеһенә барлығы 53 журналист үҙ һорауын бирҙе. Былтыр осрашыу 4 сәғәттән ашыу барғайны. Путиндың иң оҙайлы матбуғат конференцияһы 2008-се йылға тура килә, ул ваҡытта ил президенты 4 сәғәт 40 минут эсендә 100-ҙән ашыу һорауға яуап бирҙе. Был юлы күп һорауҙар сит илдәр менән мөнәсәбәттәргә, Украиналағы ваҡиғаларға, санкцияларға, илдең иҡтисади хәүефһеҙлегенә ҡағылды. Владимир Путин әйтеүенсә, финанс көрсөктән сығыу өсөн иң оҙағы ике йыл талап ителәсәк.\nҠытай мәғлүмәт агентлығынан Тяньфан Дай Синьхуам 2015-се йылда Өфөлә үтәсәк Шос һәм Брикс илдәре саммиты сиктәрендә Рәсәй-Ҡытай хеҙмәттәшлеген киңәйтеү мөмкинлектәре менән ҡыҙыҡһынды. Владимир Путин Шос ойошмаһының даирәһе киңәйеүен һәм уға инергә теләк белдереүсе илдәр артыуын билдәләне. Был тәңгәлдә Һиндостан менән Пакистанды атап үтергә мөмкин Саммит халыҡ-ара бәйләнештәрҙе нығытасаҡ, тине ил етәксеһе. Матбуғат конференцияһында «Башнефть» компанияһын хосусилаштырыуға арналған һорау ҙа яңғыраны. Ил президенты әйтеүенсә, суд хосусилаштырыуҙың законлығын шик аҫтына ҡуймай. Ә мөлкәттең Рәсәй ҡарамағынан шәхси милеккә нисек тапшырылыуы тикшерелә.\n«Башнефть» компанияһының акцияларына бәйле мәсьәләгә был аҙнала Башҡортостан президенты ла үҙ мөнәсәббәтен белдергәйне. Шишәмбе көнө Рөстәм Хәмитов РБК каналына биргән интервьюһында нефть компанияһы тирәһендәге низағтың Республиканың инвестиция климатына йоғонто яһамауын әйтеп үтте. Башҡортостан үткән йыл меән сағыштырғанда инвесторҙарҙы йәлеп итеү буйынса 105-107 процентҡа яҡшыраҡ күрһтәкескә өлгәште, тине Рөстәм Хәмитов .


Бөгөн республикала урыны менән көслө ямғыр яуыуы, елдең секундына 20-25 метрға тиклем көсәйәсәге тураһында хәбәр иткәйнек инде\nҺауа торошоноң боҙолоуы ғәҙәттән тыш хәл осраҡтарына килтерҙе. Атап әйткәндә, әле генә социаль селтәрҙәрҙә һалынған фотоһүрәттән күренеүенсә, Өфөнөң Комаров урамында үҫеп ултырған ағас «Пежо» автомобиле өҫтөнә ауған.\nОшондай уҡ күренеш Черниковка биҫтәһенең тағы ла бер урамында күҙәтелгән. Бәхеткә күрә, зыян күреүселәр теркәлмәгән. Ә был фотоһүрәттәр Сибай ҡалаһында төшөрөлгән. Көслө дауыл бөгөн биш ҡатлы торлаҡ йорттоң ҡыйығын емергән.Ҡайһы бер мәғлүмәттәр буйынса, Таусылар урамында урынлашҡан йорт ҡыйығы капиталь ремонт программаһы буйынса быйыл йәй генә төҙөкләндерелгән булған. Ғәҙәттән тыш хәл ваҡытында кешеләрҙе өйҙән эвакуацияларға тура килгән.


М5 трассаһында тығындар һәм бәрелештәр теркәлде - GTRK.TV — Новости Уфы и РБ\nҠатмарлы һауа шарттары үткән ял көндәрендә федераль автомобиль трассаларында киҫкен хәл барлыҡҡа килеүенә сәбәпсе булды. М5 Урал трассаһында тығындар һәм бәрелештәр теркәлде. Юлдарҙа хәл бөгөн дә киҫкенләшә. Юлдар өсөн ҡышҡы һауа шарттары, тигән һүҙбәйләнеш үҙе үк киҫкен. Ҡар, һалҡын, буран, боҙлауыҡ автомобиль йөрөтөүмеләрҙән етди иғтибар ғына түгел, ә билдәле бер таһыллыҡ талап итә. Виталий Спиридонов тәжрибәле водитель. Йыл дауамында ул ошо трассанан йөк ташый. Әле Мәскәүҙән Новосибирск өлкәһе Толмачево ауылына юл тота. Көнөнә 700-800 километр арауыҡты үтә. Көрт, буран һәм боҙлауыҡ иң тәжрибәле водителдәр өсөн дә ҡаршылыҡтар ҡуя. Тайғаҡ юлда туҡтап ҡалған йөк машиналарын урап үтергә тәүәккәлләгән еңел машина хужалары бар иғтибарын юл һәләкәтенә тарымаҫҡа йүнәлтергә тейеш. Тар урындарҙа ҡаршы килгән автомобилдәргә юл биреү айырыуса киҫкенләшә. Өфөнән өс балаһын ултыртып юлға сыҡҡан ханым Шаҡша юл киҫешендә машинаһына идара итә алмай ҡаршы һыҙатҡа сыға һәм йөк машинаһы менән бәрелешә. Һөйөнөскә ҡаршы, барыһы ла имен. Әммә юлда бәхетһеҙ осраҡтар ҙа теркәлгән.Юл хәрәкәте хәүефһеҙлеге дәүләт инспекцияһы был көндәрҙә водителдәрҙе етди сәбәпһеҙ юлға сыҡмаҫҡа саҡыра. Буран һәм боҙлауыҡ арҡаһында юлда киҫкен хәлдәрҙең ҡабатланыуы ихтимал.\n29 января Польшала Яков Полькиндың ҡалдыҡтары табылған


Читательская конференция по произведению Н. Мусина "Атайымдың ос һәнәге"\nИнфоурок › Другое ›Другие методич. материалы›Читательская конференция по произведению Н. Мусина "Атайымдың ос һәнәге"\n-Хәйерле көн, китап һөйөүселәр!\nЭлек-электән зиһенде асҡан, аҡылды үҫтергән рухи байлыҡ сығанағы китап булған. Ошо сығанаҡтан, белеем шишмәһенән һәр кем белеем һыуын йотлоғоп эсә, донъяны танып белә, хаҡ юлға күнә. Ул тылсымлы көс һымаҡ кешене рухландыра, ҡанатландыра, телде байыта. Китап–иң ҙур ҡиммәт. Унһыҙ беҙ булмышыбыҙҙы күҙ алдына ла килтерә алмайбыҙ.\nБөгөнгө сарабыҙ беҙҙең өсөн ҙур байрам. Китап уҡыусылар конференцияһы Салауат Юлаев исемендәге дәүләт премияһы лауреаты, Башҡортостандың халыҡ яҙыусыһы Ноғман Мусиндың ижадына, әҙиптең “Атайымдың ос һәнәге” исемле хикәйәһен өйрәнеүгә бағышлана (слайд 1 – 3).\n“Ә һуң мине, минең замандаштарымды, тағы йөҙ йыл үткәс, нисегерәк итеп иҫкә алырҙар икән? – тип уйлай Кеше. – Киләсәк быуындар яҡшы һүҙ менән хәтергә төшөрөрлөк, һоҡланып һөйләрлек эш күрһәтә алырмынмы үҙ ғүмеремдә? Ерҙә һинән бер яҡты эҙ ҙә ҡалмаһа, был донъяла йәшәүҙең ни ҡыҙығы?”\nМин сараға эпигрофты Ноғман Мусиндың “Мәңгелек урман” исемле романынан өҙөк алдым.\nҺеҙҙе бөгөн уйланырға, фекер алышырға саҡырам.\nӘ уның алдынан, авторҙың биографияһына туҡталып китәйек. Яна, һүҙ һиңә бирелә.\n- Ноғман Сөләймән улы Мусин 1931 йылдың 17 июлендә Башҡортостандың Ишембай районының Ҡолғона ауылында тыуа. 1944 йылда ауылдағы ете йыллыҡ мәктәпте тамамлай. Унынсы класты Маҡар ауылы мәктәбендә уҡып бөткәс, шул уҡ мәктәптә эшкә ҡалдырыла. Ике йыл эшләгәндән һуң, Стәрлетамаҡ уҡытыусылар институтына уҡырға инә. (слайд 4)\nНоғман ағайҙың тәүге ижади аҙымдары ла институтта башлана. Уны тамамлағас, Маҡарҙа мәғариф бүлегендә эшләй. 1951 йылда хәрби хеҙмәткә алына. (слайд 5)\n“Минең дуҫ” тигән тәүге хикәйәһе 1954 йылда “Әҙәби Башҡортостан” журналында баҫылып сыға. Ул Башҡорт дәүләт университетының киске бүлеген тамамлай, артабан “Ағиҙел” журналында бүлек мөдире, Башҡортостан телевидениеһында, унан Башҡортостан “Китап” нәшриәтендә редактор булып эшләй (слайд5)\nӘҙип һуңғы йылдарҙа яҙған романдары һәм ҡыҙыҡлы повестары менән башҡорт прозаһының талантлы яҙыусыһы булып танылды. Уның әҫәрҙәренең геройҙары - беҙҙең замандаштар (слайд 5).\nНоғман Мусин – хәҙерге башҡорт әҙәбиәтенең иң күренекле прозаигы. Башҡортостандың атҡаҙанған культура работнигы.\nУға әҙәбиәт өлкәһендәге оло хеҙмәте өсөн 1991 йылда республиканың Салауат Юлаев исемендәге дәүләт премияһы тапшырылды, ә 2001 йылда Башҡортостандың халыҡ яҙыусыһы тигән исем бирелә. Ноғман Мусин 1963 йылдан - Яҙыусылар союзы ағзаһы (слайд 6).\n- Яна, ҙур рәхмәт.\n- Күреүебеҙсә, Ноғман Сөләймән улы Башҡортостандың күркәм тәбиғәтле Ишембай районында тыуған. Уның һәр бер әҫәрендә тәбиғәт матурлығы, байлығы, уны һаҡлау кәрәклеге, тәбиғәт яҙмышы кеше яҙмышы менән бәйләнеп һүрәтләнә. “Атайымдың ос һәнәге” әҫәрендә лә ошо хәҡиҡәттәр асыла , үҫеп килгән быуында әҙәплелек, эшкә һөйөү тәрбиәләү күҙ уңында тотола.\nҺеҙ барығыҙ ҙа хикәйәне уҡынығыҙ.Ҡыҫҡаса йөкмәткеһе менән, танышып китәйек әле. Йәгеҙ кем һөйләй?\nВаҡиға ауылда, Бөйөк Ватан һуғышынан һуң бара. Төп герой Кинйәбай- беҙҙең тиҫтер. Уның атаһы һуғыштан ҡаты яраланып ҡайта. Бесән осоро. Яраларынан һыҙланһа ла, Сәлмән ағай бесәнгә йөрөй. Үҙенең эшен тамамлап ҡайтып барғанда, Ғөбәйҙә әбейҙең яңғыҙы кәбән ҡойғанын күреп ярҙамға туҡтай. “Былай үтеп китеү ирлек булмаҫ”, тип йәһәт кенә эшкә тотона. Көсәнеп эшләүҙән, ос һәнәге менән бесән күтәреп ырғытҡанда, күкрәк яраһы асылып вафат була.\nКинйәбайҙың атаһынан ҡалған ҡомартҡы – ос һәнәге – бөтәһе өсөн дә ҡәҙерле. Әсәһе атаһы һуғышта саҡта был һәнәкте Йәноҙаҡ бабайға ғына ышанып биреп тора ла, бесән бөткәс тә уны ҡәҙерләп, йәптәрен бәйләп, һыу теймәҫлек урында - өй башында һаҡлай.\nКем дауам итә ?\nҺуғыш туҡтағандың икенсе йәйендә ялан яҡтан бесән әҙерләргә эшселәр килә. Улар ауылда кәбән ҡойоу өсөн ос һәнәге эҙләйҙәр. Ошо йомош менән Кинйәбайҙарға киләләр. Һәнәк өсөн ярты бот он тәҡдим итәләр. Заманына күрә был бик юғары хаҡ була. Әсәһе икеләнә: аслыҡ, он да кәрәк, һәнәк тә йәлкә. Быны күреп, малайҙың ҡото оса. Егет кеше атаһының ҡомартҡыһын биргеһе килмәй. Йәноҙаҡ бабайҙың кәңәше менән Кинйәбай уларға күбә тарттырырға яллана. Ә һәнәкте биреп кенә торорға һөйләшәләр. Бер нисә көн эшләгәс, малай ике ир кешенең һөйләшкәнен ишетеп тетрәнә. Уларҙың ос һәнәген һынды тип һылталап, урлап алып ҡайтырға уйлайҙар. Кешеләрҙең йоҡлап киткәнен генә көтөп, Кинйәбай төндә ос һәнәген алып, ауылына ҡасып ҡайтып китә. Икенсе көндө уны эҙләп, Нажар ҡарт килә. Малай уға бөтәһен дә һөйләп бирә. Бабай иптәштәренә асыулана, ә Кинйәбайҙың батырлығына хайран ҡала. Эш хаҡыңды иптәшең артынан ебәртермен, ти.\nТағын кем дауам итә?\nБыл ваҡиғанан һуң бер нисә йыл үтә. Кинйәбайға ул ваҡытта 14 йәш була, беренсе кәбәнен ҡоя. Әсәһе ҡыуанып, уны егет тип маҡтай. Кәбән ҡойолоп бөтөүгә, улар янына учетчик Шәһит килә. Уларҙы, артелгә бесән әҙерләмәй, үҙҙәре өсөн эшләүҙә ғәйепләй. Бесәнде тартып алам, тип янай. Кинйәбай менән Шәһит һуғышыр хәлгә етәләр.\n- ...., туҡтап тор әле, әҫәрҙең ошо урыны бигерәк тетрәндергес, тип уйлайым мин. Шул эпизодты әйҙәле, Лена, беҙгә уҡып ишеттер:\n- Әле һин шулаймы! – тип Шәһит һәнәккә килеп йәбеште. Китте тартыш. Көслөрәк ине Шаһит, мине дөрөп алып бара. Әсәйем менән Хәшейә әллә нимәһенә аңшайып тик тора. Улар ярҙам итһә, бирешмәҫ инем. Бына һуҡыр Шәһит ос һәнәген ҡулымдан тартып алды, яңынан барып йәбешкәйнем, мине йыҡҡансы этеп ебәрҙе лә һәнәкте юғары күтәрҙе. Һындыра һуғырға уйлай түгелме һуң ос һәнәген? Атайымдан ҡомартҡы булып ҡалған, бөгөн генә тәү башлап кәбән ҡойған һәнәктә ни үсе бар икән?..\nОҙаҡ икеләнеп, ниндәйҙер аҡыл уйлап торорға ваҡыт юҡ ине. Шәһит һәнәк менән ҡайын олонона киҙәнгән ыңғайы шунда ырғылдым. Әсәйемдең асырғанып ҡысҡырғаны, Шәһиттең салшайған йөҙө генә күҙгә салынып ҡалды. Артабан бер ни ҙә хәтерләмәйем.\n... Шәһиттең кәбәнгә бирка тағыу ҡайғыһы ла киткән, атын менгән дә сапҡан.\nШәһит ҡайын олонона ҡуша һындыра һуғырға киҙәнгән һәнәк миңә эләккән. Беләк һынған, ә ос һәнәге имен ҡалған. Ҡулым үҙәккә үтеп һыҙлаһа ла, шуға күрә тешемде ҡыҫып түҙәм. Тән яраһы уңалыр әле. Ә атайҙан ҡалған ҡомартҡыны юғалтһаң, уны ҡабаттан табып буламы ни?\nӘ һеҙ, уҡыусылар, нисек уйлайһығыҙ? Автор был юлдар менән нимә әйтергә теләй? (слайд 7)\nЭйе, мин автор менән тулыһынса килешәм. Сөнки ғаиләләге быуындан – быуынға тапшырыла килгән әйберҙәр бик ҡәҙерле була.\nЭйе, Кинйәбай бик дөрөҫ эшләгән. Ҡулы уның йүнәләсәк бит инде. Ә һынған һәнәкте ялғап кәбән һалып булмай, эшкә яраҡһыҙ була.\nӘ мин Кинйәбай үҙен һаҡларға тейеш тип уйлайым. Ул әсәһенең берҙән – бер терәге, ә ғәрип булып ҡалһа? Һәнәкте яңынан эшләп була.\nЮҡ, һинең уйың менән мин риза түгел. Яңынан эшләнгән һәнәк атай ҡомартҡыһы була алмай ҙа инде. Һәнәк бит үлгән атаһының ҡәҙерле иҫтәлеге.\nЭйе, балалар, һәр берегеҙҙең һүҙендә дөрөҫлөк бар. Ноғман Мусин да “Тән яраһы уңалыр әле. Ә атайҙан ҡалған ҡомартҡыны юғалтһаң, уны ҡабаттан табып буламы ни?” тип яҙа бит.\n2-се һорау: Ә һеҙ, балалар, бесәнгә йөрөгәнегеҙ бармы? Кәбән ҡойғанда ҡатнашҡанығыҙ булдымы? Хикәйәлә ос һәнәге турында һүҙ бара. Нимә һуң ул? Кем аңлатыр? (слайд 8 – 13)\nТимәк, ос һәнәге өсөн яраҡлы ағасты табыуы ҡыйын. Ул оҙон һаплы, өс йә дүрт йәпле һәнәк. Шундай ағасты табып алып ҡайтҡас, уны йышып, шымартып, йәптәрен һелкәүесләндереп бөгөп эшләйҙәр. Ундай һәнәктән бесән ҡойолоп төшөп тормай. Тиккә генә бит ир маҡтаныр, ҡорал эшләр, тимәйҙәр.\n3-сө һорау: Һеҙҙеңсә, Кинйәбай ниндәй холоҡло малай? Йәгеҙ, үҙегеҙҙең фекерҙәрегеҙҙе әйтегеҙ әле (слайд 14).\nБатыр, изге күңелле, эшсән, ныҡышмалы ( Иҫбатлағыҙ: уның батырлығы нимәлә сағыла...)\n4-се һорау: Йөкмәткеһендә, Кинйәбайҙың атаһы үлде, тип әйттек. Уның үлемендә кем ғәйепле? Һеҙ нисек уйлайһығыҙ? (слайд 15)\nБалалар, ысынында бит һуғыш ғәйепле. Әгәр һуғыш булмаһа, Сәлмән ағай ҙа яраланмаҫ ине. Һау - сәләмәт кешегә кәбән ҡойоу йомошмо ни ул. Бәлки ҡайһы берҙәрегеҙ Ғөбәйҙә әбейҙе лә ғәйепләйҙер. Әйтергә генә ҡыймай ултыраһығыҙҙыр. Автор бының менән ярҙамһыҙ ҡалған кешеләргә ярҙамсыл булығыҙ, тип әйтергә теләй түгелме ни? Һеҙ минең менән килешәһегеҙме?\n5-се һорау: Һеҙ Кинйәбайҙы батыр, егәрле, эшһөйәр тинегеҙ. Уның шундай булыуына кемдәр йоғонто яһаған?\n6-сы һорау:Ә һеҙ кемдән өлгө алыр инегеҙ? (слайд 16)\nЭйе, Кинйәбайҙың холҡо формалашыуҙа әсәһенең дә ,\nатаһының да, Йәноҙаҡ бабайҙың да, ауылдаштарының да йоғонтоһо булғандыр. Бәлки Шәһиттең дә йоғонтоһо барҙыр. Автор Шәһиттең насар холоҡо менән, һеҙ ундай булмағыҙ, тип киҫәтеүелер.\nҒөмүмән, Ноғман Мусиндың “Атайымдың ос һәнәге” хикәйәһендә беҙгә яҡын булған ауыл тормошо менән осрашабыҙ. Автор ябай ғына эш ҡоралы, ос һәнәгенең бер ғаилә өсөн ниндәй оло ҡомартҡы булыуын аңланыҡ. Сөнки ул атай иҫтәләге, атай абруйы. Беҙ һеҙҙең менән Кинйәбай кеүек бәләкәйҙән эшһөйәр, намыҫсан булһаҡ ине. Илебеҙҙең ялҡынлы патриоттары булып үҫерһегеҙ, тип ышанам.\nӘ хәҙер иғтибарығыҙҙы “Ноғман Мусин ҡомартҡыһы” исемле китап күргәҙмәһенә йүнәлтеүегеҙҙе һорар инем. Ноғман ағайҙың бик күп хикәйәләре, повестары, романдары бар. Мәҫәлән, “Мәңгелек урман” дилогияһында Башҡортостан тәбиғәтенә һоҡланыу, маҡтау йыры уны һаҡлауға өндәй.\n“Йыртҡыс тиреһе” китабына бер нисә повесы һәм “Һуңғы солоҡ” романы ингән. Автор был әҫәрҙәрендә бөгөнгө ҡатмарлы тормошто, төрлө-төрлө яҙмыштарҙы тасуирлай, киләсәгебеҙ тураһында уйланыу, мөхәббәт, әхлаҡ темаларын күтәрә.\n“Шунда ята батыр һөйәге...” исемле романында башҡорт халҡының ҡанлы-данлы тарихын Алдар батыр яҙмышы аша тасуирлай.\nБөгөнгө китап уҡыусылар конференцияһы шуның менән тамам. Һеҙҙең киләсәктә лә шундай актив булыуығыҙҙы теләйем. Изге, яҡшы күңелле кешеләрҙән генә үрнәк алығыҙ. Китап диңгеҙенән иң фәһемле әҫәрҙәрҙе генә һайлап ала белегеҙ.\nБарығыҙға ла рәхмәт. Сығырға мөмкин.\nЭкологический проект "Живёт повсюду красота"\nПрезентация к мероприятию "Я б на выборы пошел, пусть меня научат..."\nВсего просмотров: 49915


18 500 запросов в секунду: проект "Бессмертный полк онлайн" атаковали хакеры\nРанил четыре раза: в МВД рассказали подробности дорожной перестрелки в Башкирии\nВ Башкирии 16-летняя девочка устроила серьезное ДТП и едва не погубила своих друзей\n«Одноразовый праздник»: жителей республики расстроило брошенное на помойку Знамя Победы\nСегодня Путин обсудит возможность продления режима самоизоляции\nСильный ветер, гроза, местами пройдет град: погода в Башкирии 11 мая\nС 12 мая в Башкирии начнут отключать горячую воду\n«Рядом же дети!» В Башкирии во дворе жилого дома устроили стрельбу – видео\nВ Башкирии супружескую пару госпитализировали с ножевыми ранениями\n237 из 4750\nБелоруссия халҡы “Әрәмтамаҡтар декреты”на ризаһыҙлыҡ белдереп урамға сыҡты. Демонстрацияла ҡатнашыусылар эшһеҙҙәр өсөн һалымды ғәмәлдән сығарыуҙы талап итә. Бынан бер аҙна элек Минскта башланған акциялар хәҙер бөтә илгә таралды. Швецияла ҡасаҡтар йәшәгән приютҡа ут төрткәндәр. 15 кешенең тәне...\nЙәй башланғансы меңдән ашыу ғаилә фатирлы буласаҡ\nЙәй башланғансы меңдән ашыу ғаилә фатирлы буласаҡ. Республикала авария хәлендәге йорттарҙа йәшәүселәргә яңы фатир бүлеү программаһы дауам итә. Был турала тулыраҡ мәғлүмәт хәбәрсебеҙ Гүзәл Ишкинина сюжетында. Был иҫке йортҡа Левакшиндар ғаиләһе 25 йыл элек күсә. Ошо осорҙа фатир тулыһынса сафтан...\nСочи ҡалаһында бөгөн инвестиция форумы башланды\nСочи ҡалаһында бөгөн инвестиция форумы башланды. Унда Башҡортостандан да Рөстәм Хәмитов етәкселегендә рәсми делегация ҡатнаша. Республика башлығы Рәсәй Хөкүмәте рәйесе Дмитрий Медведевтың бюджет-ара сәйәсәт мәсьәләләре буйынса төбәк башлыҡтары менән осрашыуында һәм инвестиция форумы...\nБашҡортостанда көндәр бер аҙ һыуытты\nБашҡортостанда көндәр бер аҙ һыуытты. Бөгөн былай ҙа таҙартылмаған юлдар катокка әйләнгәйне. Шул сәбәпле ҙур тығындар барлыҡҡа килде. Водителдәр өсөн ул ғәҙәти күренешкә әйләнә бара. Әммә күптәр социаль селтәрҙә ҡала хакимиәттәренән тейешле саралар күреүҙе, юлдарҙы таҙартып киңәйтеүҙе үтенә....\nӨфөлә тиҙ ярҙам машинаһы йорт ихатаһында батҡан\nӨфөлә тиҙ ярҙам машинаһы йорт ихатаһында батҡан. Водителгә көрәк алып машинаһының тәгәрмәс аҫтынан ҡар ташлауҙан башҡа әмәл ҡалмай. Мушников урамындағы был хәл бер кемде лә битараф ҡалдырманы. Күптәр “Ни өсөн үтеп барыусылар водителгә машинаһын этеп сығарырға ярҙам итмәгән”-, тип һорау бирә....\nӨфөлә микрофинанс ойошмаһын талағандар\nӨфөлә микрофинанс ойошмаһын талағандар. Хеҙмәткәрҙәр баҙап ҡала, һөжүм итеүсегә ҡаршылыҡ күрһәтмәй. Енәйәтсе 40 мең һум аҡсаны кеҫәһенә һала ла, сығып та ҡаса. Енәйәт эше ҡуҙғатылған. Әгәр ир ҡулға алынһа, 4 йылға тиклем иркенән мәхрүм ителәсәк. Иҫегеҙгә төшөрәбеҙ, яңыраҡ Мәләүез ҡалаһында ла...\nРеспубликала Ватанды һаҡлаусылар көнө уңайынан бик күп саралар үткәрелә. Ярты сәғәттән Өфөлә республика башлығы ҡатнашлығында тантаналы йыйылыш башлана. Мәҙәниәт усаҡтары ла ир-егеттәрҙе байрам менән ҡотлауға ихлас ҡушыла. Илебеҙҙең ысын һаҡсыларын тәрбиәләүгә республикала урынлашҡан кадет...\nБөгөн Өфөлә янғын һүндереүсе Әнәс Ғүмәровҡа бюст асылды\nБөгөн Өфөлә янғын һүндереүсе Әнәс Ғүмәровҡа бюст асылды. Ул баш ҡаланың 4-се янғын һүндереү бүлеге фойеһында ҡуйылды.Тантанала Ғәҙәттән тыш хәлдәр министрлығының Башҡортостан идаралығы етәкселеге, Әнәс Ғүмәровтың яҡындары, ветерандар һәм янғын һүндереүселәр ҡатнашты. Улар батырлыҡ күрһәткән...\nИменлек шураһының сираттағы ултырышы Рәсәйҙең берләшкән Милләттәр Ойошмаһындағы даими вәкиле Виталий Чуркинды бер минуот тын тороп иҫкә алыуҙан башланды. Дипломаттар Виталий Чуркинды үҙ иленең ысын патриоты, дипломатия йондоҙо тип атай. Бөйөк Британия оборона министры Майкл Фэллон “Көнбайыш...\nТранспорт һалымын түләмәгән өсөн автомобиль йөрөтөү хоҡуғын кисектереп тороу. Бөгөн Башҡортостан парламенты Дәүләт Думаһына ошондай закон сығарыу тәҡдиме менән сығыш яһаны. 2016 йылда Башҡортостан ҡануниәте өлкәһендә байтаҡ һөҙөмтәле эштәр башҡарылды, тип билдәләне Дәүләт Йыйылышы рәйесе Константин...\nНефтекамала мутлашыусылар урланған машиналар һатыу эшен яйға һалған\nНефтекамала мутлашыусылар урланған машиналар һатыу эшен яйға һалған. Тәүҙә енәйәтселәр башҡа төбәктәрҙән ҡыйбатлы сит ил автомобилдәрен урлаған, аҙаҡ кузовындағы һәм двигателендәге номерҙарҙы юйып һатҡандар. Илшат Рафиҡовтың 700 меңгә һатып алған автомобиле хәҙер махсус туҡталҡала тора....\nБашҡортостанда епшек ҡар яуасаҡ\nБашҡортостанда епшек ҡар яуасаҡ. Ғәҙәттән тыш хәлдәр идаралығы Башҡортостанда епшек ҡар яуыуы, боҙлауыҡ булыуы һәм томан төшөүе хаҡында иҫкәртә. Ел көньяҡ, көньяҡ-көнбайыштан секундына 9-14 метр. Көсәйгәндә тиҙлеге секундына 22 метрға тиклем етеүе ихтимал. Юлдарҙың ҡайһы бер участкаларында томан...\nӨфөлә ташҡынға ҡаршы күнекмәләр башланды\nӨфөлә ташҡынға ҡаршы күнекмәләр башланды. Республикала йыл һайын ташҡын һыуҙарын хәүефһеҙ үткәреү буйынса етди саралар күрелә.Быйыл ҡыш ҡар күп яуыу сәбәпле ташҡын уғатат көслө булыр, тип көтөлә. Шуға ла барлыҡ хеҙмәттәр әленән үк уға әҙерләнә башланы. Бөтә Рәсәй мәғлүмәт биреү...\nУтын ярыуҙың яңы алымы\nБаймаҡ районы Үрге Иҙрис ауылында утын ярыуҙың үҙ алымын уйлап тапҡандар. Рамазан Айытбаев һалҡын ҡышта өйҙө йылытыу өсөн утын ярыуҙа трактор ҡуллана башлаған. Оҫтаның эше ауылдаштары араһында ла ҙур һорау менән ҡулланыла. Уға бик күп кеше мөрәжәғәт итә. Трактор ярҙамында был алым менән утын...\nРәсәй-Башҡортостан радиоһына-90 йыл\nРәсәй-Башҡортостан радиоһына-90 йыл. Юбилейға арнап волейбол буйынса ярыш уҙҙы. Башҡорт дәүләт аграр университетының спорт майҙанында беҙҙең телерадиокомпанияның өс командаһы осрашты. “Милли тапшырыуҙар бүлеге һәм радио хеҙмәткәрҙәре”, “Операторҙар һәм водителдәр” һәм “Техник хеҙмәтләндереү...\nБөрйән һәм “Урал легендаһы” кластерҙары\nБашҡортостандың Эшҡыуарлыҡ һәм туризм буйынса дәүләт комитеты республикала 2030 йылға тиклемге үҫеш стратегияһы менән таныштырҙы. Эшҡыуарлыҡ өлкәһендә юғары технологиялы IT – бизнесҡа күсеү, ә туризмда Бөрйән һәм “Урал легендаһы” кластерҙарының төҙөлөшөн тормошҡа ашырыу һәм камиллаштырыу,...\nХаҡтар ни сәбәпле арта?\nӨфөнәң Пархоменко урамындағы йорттарҙың береһендә йәшәгән фатир хужалары коммуналь хужалыҡты хаҡтарҙы нигеҙһеҙ күтәреүҙә ғәйепләй. Совет районы торлаҡ-коммуналь хужалыҡ етәкселеге иһә барыһы ла закон нигеҙендә, тип белдерә. Торлаҡ файҙаланған өсөн түләү теҙмәһен аңлар өсөн профессор булырға...\nБерләшкән Милләттәр Ойошмаһының опека буйынса советы ултырышы Рәсәйҙең ойошмалағы даими вәкиле Виталий Чуркин вафаты сәбәпле бер минут тын тороуҙан башланды. Виталий Чуркин 65 йәшендә эш урынында йөрәге туҡтап яҡты донъя менән хушлашты. Рәсәй сит ил эштәре министрлығы уның яҡындарының һәм...\nӨфөнөң “Йыл уҡытыусыһы” билдәләнде\nӨфөнөң “Йыл уҡытыусыһы” билдәләнде. Өфөлә “Баш ҡаланың йыл уҡытыусыһы” һәм “башҡаланың башҡорт теле һәм әҙәбиәте буйынса йыл уҡытыусыһы” конкурстарына йомғаҡ яһалды. Быйыл егерменсе тапҡыр ойошторолған сарала 47 уҡытыусы ҡатнашты. Быйылғы ярыштың еңеүсеһе тип 52-се лицей уҡытыусыһы Юлиә Линдт...\n21 февралдә бөтә донъя Халыҡ-ара туған тел көнө билдәләнә. Ул 1999 йылда ЮНЕСКО Генераль конференцияһының 30-сы сессияһы ҡарары менән булдырылды һәм йыл һайын билдәләнә. ЮНЕСКО ойошмаһынан хәбәр итеүҙәренсә, телдәрҙең үҫешенә бер тигеҙ шарттар тыуҙырылмаған, уларҙың күбеһе юғала бара һәм...\nХалыҡтың финанс белемен камиллаштырыу\nХалыҡтың финанс белемен камиллаштырыу Бюджет өлкәһендәгеләргә хеҙмәт хаҡы, граждандарҙың төрлө 3атламдарына пособиелар һәм башҡа түләүҙәр буйынса бурыстар юҡ. Башҡортостандың финанс министрлығы 2016 йылдағы эшмәкәрлеккә йомғаҡ яһаны. Министрлыҡтың киңәйтелгән коллегияһында билдәләнеүенсә,...\nӨфө Дәүләт циркы ябылырмы?\nПрокуратура хеҙмәткәрҙәре бинаның тамашасыларҙың һәм цирк хеҙмәткәрҙәренең һаулығына хәүеф тыуҙыра, тигән фекергә килгән. Өфө дәүләт циркы хаҡында төрлө имеш-мимештәр ишетелһә лә, сағыу тамашаға килергә теләүселәр кәмемәй. Өфө ҡалаһында йәшәүсе Гүзәл дә 23-сө февраль байрамы уңайынан улдарына...\nӨфө аэропорты ғәҙәти режимда эшләй башланы\nӨфө аэропорты ғәҙәти режимда эшләй башланы. Бөгөнгә ҡарай төндә бында ЯК-42 самолеты осоу һыҙатынан 27 метрға сығып китте. Борттағы 57 пассажир ҙа иҫән-һау. Ғәҙәттән тыш хәл сәбәптәрен тәфтишселәр асыҡлай. “Саратов һауа юлдары” самолеты Өфөгә Яңы Уренгойҙан осоп килгән. Ергә төшкәндә ул ни...


Йөрәкте өтөр ҡуҙ » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Йөрәкте өтөр ҡуҙ\nЙөрәкте өтөр ҡуҙ 11.07.2017 // Йәмғиәт\nЙылдар аҡҡан һайын үткән юлыбыҙға ҡат-ҡат әйләнеп ҡарайбыҙ. Тарих – күңелде өтөп торған ҡуҙ. Уны хәтерҙә тотмаһаҡ, алға китеп булмай. Бына әле мин тағы артҡа боролоп ҡарайым, халҡымдың үткән тормошона үҙемдең күҙлектән тағы бер тапҡыр баһалама яһайым. Яҙмамда бер аяғы менән туҡһанда торған аҡһаҡал Әбделәхәт Шиһап улы Этҡоловтың һөйләгәндәренә таянып яҙған тарихты тәҡдим итәм.\nУл 1928 йылғы, Баймаҡ ҡалаһында йәшәй. Утыҙ йылдан ашыу Түбә руднигында экскаваторҙа эшләй. Күрһәткән хеҙмәттәре өсөн маҡтау грамоталарына лайыҡ була. Туғыҙ йыл буйы “чемпион экскаваторсы” исемен йөрөтә. Семендан Таналыҡҡа тиклем торба һалып, һыу үткәргән, Граф күлен быуған кеше ул. Ҡатыны Ләлә Исхаҡ ҡыҙы менән ике ҡыҙ, биш малай тәрбиәләп үҫтерҙеләр. Үкенескә ҡаршы, улдарының барыһы ла яҡты донъянан иртә китте. Ниндәй йөрәк кәрәк әсә кешегә ошондай оло ҡайғыларҙы күтәрергә! Аллаһ Тәғәлә үҙҙәренә ҙур сабырлыҡ бирһен! Ләлә апайҙың атаһын Зәйни Исхаҡ (Зәйнәғәбдинов) тип йөрөтәләр, ул тәүгеләрҙән булып театрҙар ойоштороп йөрөй. Былар – үҙе бер ҙур тарих…\nҒәбделәхәт Этҡолов шуларҙы бәйән итте:\n– Элек унда Сыңғыҙ (Сыңғыҙ ауылынан айырылып сыҡҡан), Ҡушкүпер (таулыҡайҙар), Шырмай (шырмайҙар), Шүлкә (буранбайҙар), Ямаш (I Этҡол ауылынан) утарҙары бер колхозға ҡараны. Хужалыҡтың исеме Коммунар булды, Йылайыр йылғаһы буйында урынлашҡайны. Һәр утарҙа ике-өс урмансы бар ине, атайым Шиһап Этҡолов уларҙың 13-14-енә етәкселек итте. Баймаҡ урман хужалығы II Этҡолда ине. Атайым уларға: “Йәш ағасты ҡырҡмағыҙ. Утын кәрәк булһа, ана, урман тулы ҡороған ағас, шуларҙы йыйып алығыҙ! Әгәр берәй шишмә ағып ята икән, кәртәләп ҡуйығыҙ”, – тиер ине.\nАтайым белемле булды, урыҫса ла шәп белде. Ҡартәсәйем Сәрбиямал Таулыҡайҙағы Мусиндар тоҡомонан, Ҡатау ҡарттың ҡыҙы. Минең әсәйем Сәмсеҡәмәр менән Хөсәйен Әхмәтовтың әсәһе Ҡанита, иң өлкәндәре Хәкимә – бер туғандар, Түбәнге Нуғай ҡыҙҙары. Әсәһе үлеп киткәс, Хөсәйен күбеһенсә беҙҙә йөрөнө. Атайым оҫта йырсы булды. Уның йырлағанын малай ишетеп йөрөгәндер инде. Ә Хәкимә иртә үлеп китә, бер улы ҡала – Ғәлләм. Уны әсәйем ике йәштән ҡарап үҫтерҙе. Ҙур кеше булып китте Ғәлләм Сафа улы Вәлиев. Тәүҙә Темәстә уҡыны, унан Ырымбурҙа бер йыл белем алғандан һуң, Мәскәүгә эләгеп киткән. Аҙаҡ ул тау инженеры булды, 1934–1940 йылдарҙа Мәскәүҙә метро төҙөнө. Бер ҡайтҡанында үҙе менән Хөсәйенде, тағы Ҡәнзәфәр тигән малайҙы алып китеп Өфөгә урынлаштырҙы. Күп ярҙам итте ул беҙгә Ғәлләм ағай. Ай һайын Мәскәүҙән посылка ебәреп торҙо. Ҙур кеше булды. 1934 йылда өйләнеп, Ким һәм Вадим тигән улдары булды. Ғәлләм ағай үҙе Үрге Нуғайға ҡайтып баҡыйлыҡҡа күсте.\n1937 йылда атайымды ҡулға алдылар. Ҡыш, декабрь айы ине, төнөн килеп алып киттеләр. Өйҙө тентенеләр, баҙҙы асып ҡаранылар. Ә унда – ҡумта-ҡумта посылка. Береһендә – сәй, икенсеһендә – тауар, өсөнсөһөндә – балалар кейеме. Уны Мәскәүҙән Ғәлләм ағай ебәргәйне. Шулай атайҙы бер ғәйепһеҙгә ҡулға алдылар… Ул ниндәй халыҡ дошманы булһын инде? Ҡара урман төпкөлөндәге Шиһап ҡарттың ниндәй зыяны тейҙе икән? Берҙән-бер байлығы – шәп аты бар ине инде.\nМин Ямаш утарында 2-се класта уҡып йөрөй инем, мәктәптән ҡыуҙылар. “Халыҡ дошманы” ғаиләһе тип беҙҙе өйҙән сығарҙылар, әсәйем, алты балаһын эйәртеп, 1938 йылда Сыңғыҙға күсеп килде. Бер бәләкәй генә мунсала ҡыш сыҡтыҡ. 1949 йыл көҙ мине әрмегә алдылар, Алыҫ Көнсығышта хеҙмәт иттем.\nАҙаҡтан мин атайым менән төрмәлә бергә ултырған кешене таптым. Сәхи Мөьминов ине ул. Комсомол янындағы Сәмсел утарынан, бер атты бүре йыҡҡан өсөн эләккән. Сәхи уларҙы нисек ыҙалатҡандарын илап һөйләне. Атайымды, уның менән тағы 25 кешене Өфөлә атҡандар, бөтәһен бер соҡорға ырғытҡандар... Ә 1955 йылда атайҙы аҡлауҙары тураһында ҡағыҙ ебәрҙеләр.\nИлем, халҡым тарихы… Күпме кешене һис бер ғәйепһеҙгә атҡандар, юҡ иткәндәр, төрмәлә баштарын сереткәндәр… Ә уларҙың ғаиләһе, береһенән-береһе бәләкәй балалары күпме нужа, күпме хәсрәт кискән. Ғәбделәхәттеке кеүек яҙмышҡа бик күп ғаиләләр дусар булды. Кеше һаман ҡурҡып йәшәй ул заман ваҡиғаларынан. Ниндәй аяныслы хәлдәр, ниндәй тарих, халҡым тарихы…


Беҙҙең оҫтахана » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Ғәҙәттән тыш хәл » Беҙҙең оҫтахана\nБеҙҙең оҫтахана 22.08.2018 // Ғәҙәттән тыш хәл\nБалыҡсылыҡҡа бәйле бөтөн кәрәк-яраҡты кибеттән һатып алғансы, ҡайһы берҙәрен үҙең эшләү күпкә отошло. Беренсенән, ундай әйбер ябай була, икенсенән, күпмелер аҡсаң яныңда ҡала. Бөгөн беҙ фидерға ҡорамал эшләү өлгөһөн тәҡдим итәбеҙ.\nБиш литрлыҡ пластик һауыттарҙың ҡапҡастарын алып, аҫтарына шөрөп менән ҡурғаш пластиналар нығытабыҙ. Йылғала тотоу өсөн – ауырыраҡты, ә күлдә еңелерәген ҡуябыҙ. Ҡапҡастарҙың ике яғына тишектәр тишәбеҙ. Төп епте берәүһенә, ә икенсеһенә ырғаҡтар тағылған нәҙек ептәрҙе үткәрәбеҙ. Уларҙы ҡулса ярҙамында бер-береһенә тоташтырабыҙ. Ҡапҡастың эсенә ҡаты ҡамыр тултырабыҙ, һәм уға остарына түңәрәк пенопласт ҡуйылған ырғаҡтарҙы ҡаҙайбыҙ. Ырғаҡтарға башҡа бер ни ҙә ҡуймайбыҙ. Шул көйөнсә һыуға ырғытабыҙ. Аҡ тәңкәле балыҡтар яҡшы тотола.\nФидерға тотҡан балыҡсылар, йылғаның ташлы урынында тотҡанда, ем һалғысты ташҡа эләктереп һыу төбөндә ҡалдыра. Был йәһәттән түбәндәге ысулды ҡулланырға тәҡдим итәбеҙ. Бигудиҙан бынамын тигән ем һалғыс эшләргә мөмкин. Уға шөрөп менән ҡурғаш пластина нығытабыҙ. Бер яғына ҡулса ла ҡушып ҡуйырға кәрәк. Уға төп епте бәйләйбеҙ, ырғаҡлы нәҙектәрен дә әйләнмәле ҡулса ярҙамында шунда нығытабыҙ. Бына шул ғына: осһоҙ ҙа, уңайлы ла.\nҠазаһы – пассажирға... 31.03.2019 // Ғәҙәттән тыш хәл\nКисә кис Дүртөйлө – Нефтекама трассаһында, Краснокама районы биләмәһендә үлемесле юл фажиғәһе...\nВодитель танытмаһын алдырған килеш... 30.03.2019 // Ғәҙәттән тыш хәл\nИглин районы эргәһендә, Мәскәү – Өфө трассаһында ҙур авария булған....\nЯнында бала ла булған 24.03.2019 // Ғәҙәттән тыш хәл\nБөгөн кис Иглин районының Ауструм ауылы янында ҡурҡыныс авария булған....\n"Ашығыс ярҙам" ашыҡҡанмы?.. 24.03.2019 // Ғәҙәттән тыш хәл\nБөгөн Өфөлә үлемесле авария теркәлгән....\nТағы ут сыҡҡан... 21.03.2019 // Ғәҙәттән тыш хәл\nӨфө үҙәгендә тағы ла бер янғын булған....\nҮҙәкте төтөнгә күмеп... 21.03.2019 // Ғәҙәттән тыш хәл\nБөгөн Өфөнөң Үҙәк баҙары эргәһендә янғын сыҡҡан....\nҠара төтөнгә күмеп Ҡариҙелде... 17.03.2019 // Ғәҙәттән тыш хәл\nҠариҙел районының Сурҙы ауылында үткән төн янғын сыҡҡан....\nАсҡында – янғын 09.03.2019 // Ғәҙәттән тыш хәл\nБөгөн төндә Асҡын районы үҙәгендә янғын сығып, ике кеше һәләк булған....\nӨйҙә дүрт бала булған... 07.03.2019 // Ғәҙәттән тыш хәл\nБөгөн Шаран районының Супай ауылындағы йорттарҙың береһендә янғын сыҡҡан. Өйҙә дүрт бала булған....\nЯнғын үҙен иҫләтеп тора 03.03.2019 // Ғәҙәттән тыш хәл\nКүмертау ҡалаһының Еңеүҙең 40 йыллығы урамындағы бер йорт фатирында янғын сыҡҡан....\nӨс кешенең ғүмерен өҙҙө... 24.02.2019 // Ғәҙәттән тыш хәл\nЕйәнсура районының Иҙелбәк ауылындағы бер ағас йортта бөгөн янғын сыҡҡаны билдәле булды....\nТағы авария... 17.02.2019 // Ғәҙәттән тыш хәл\nМ-5 трассаһында Башҡортостан менән Силәбе өлкәһе сигендә ҡурҡыныс авария булған....


Бөрөнөң балалар йорто тәрбиәләнеүселәре Пекинды күреп ҡайтты. Ҡытай халыҡ республикаһының баш ҡалаһында ҡыҙҙар-малайҙар бер аҙна ял итте. Онотолмаҫлыҡ сәйәхәт Рәсәйҙең һәм Башҡортостандың хәйриә фондтары ярҙамында ойошторолған.\nПекинға барыу бәхете Бөрө балалар йортоноң һигеҙ тәрбиәләнеүсеһенә эләккән. Алдынғы уҡыусылар, спортсылар, бейеүселәр ете көнлөк сәйәхәттән оло ҡыуаныс менән ҡайтты. Бигерәк тә уларҙы Ҡытай стенаһы, урындағы зоопарк хайуандары һоҡландырған.\nЭмиль Тажетдинов, Бөрө балалар йорто тәрбиәләнеүсеһе: «Бер нисә көн эсендә ҡытай таяҡсалары менән ашарға өйрәндек. Сит телдең тиҫтәләп һүҙен ятланым. Футболсы булараҡ миңә Олимпия ауылы оҡшаны, Пекинда мәртәбәле уйындар 2008 йылда үткән».\nБыл сәйәхәткә тап Бөрө балалар йорто тәрбиәләнеүселәренең һайлап алыныуы юҡтан түгел. Социаль учреждениела футбол менән шөғөлләнеүгә ҙур иғтибар бүленә. Былтыр урындағы «Спартак» командаһы уйынсылары Лондонды ла күреп ҡайтҡайны. Пекинда малай-ҡыҙҙар өсөн бай мәҙәни программа ойошторола. Төрлө экскурсияларҙа йөрөүҙән тыш, Рәсәй, республика вәкилдәре урындағы хәйриә фонды ағзалары менән осрашып, килешеүҙәр төҙөй.\nОльга Вахитова, «Мәрхәмәт» хәйриә фонды вәкиле: «Ҡытай балалар фонды менән рәсми осрашыуҙа ҡыҙҙар-малайҙар сит ил халҡын Башҡортостан мәҙәниәте, милли бейеүҙәр менән таныштырҙы. Шулай уҡ хәйриә фондтарының үҫеш проблемалары ла ҡаралды».\nПекинға Рәсәй буйынса нәҡ Башҡортостан вәкилдәренең барыуы ШОС һәм БРИКС самиттарының Өфөлә үтеүенә бәйле. Былтыр Рәсәй менән Ҡытай балалар фондтары араһында тығыҙ бәйләнеш булдырыла. Делегациялар менән алмашып, мәҙәни программалар ойоштороуҙан тыш, ауырыу балаларға ярҙам итеү тәүге урынға ҡуйыласаҡ.\nАльберт Лиханов, Рәсәй балалар фонды рәйесе: «Наша практика состоит в другом. Мы подписали соглашение с китайскими клиниками для детей. Мы ориентируемся прежде всего на помощь детям России, которые больны ДЦП. Эта работа уже началась. Наши дети уже там находятся».\nӘйткәндәй, май аҙағында Башҡортостанға Ҡытай делегацияһының килеүе көтөлә. Һигеҙ бала баш ҡаланың иҫтәлекле урындары менән танышасаҡ. Тәүге экскурсия Нестеров исемендәге музейҙа үтә.


Яңы йыл каникулдарында башҡала дауаханаларына мөрәжәғәттәр күпкә аҙайған | ГТРК «Башкортостан» — Новости Уфы и РБ\n10 января 2019 — 16:03 ГТРК «Башкортостан»\nТөрлө йәрәхәттәр алып 3 мең 800 кеше, шул иҫәптән мең бала мөрәжәғәт иткән. Был былтырғы менән сағыштырғанда аҙыраҡ. Яңы йыл майҙансыҡтарында 99 кеше йәрәхәтләнгән.\nБелгестәрҙең пиротехника менән һаҡ эш итергә саҡырыуына ҡарамаҫтан, күңелһеҙ хәлдәр көн дә тиерлек теркәлеп тора. Күгәрсен районында бер ирҙең тап петарда арҡаһында теше һынған, аҫҡы ирене яраланған. Өфөлә ососролған петарда тауҙан шыуып йөрөгән сабыйҙың битен яралаған.


Рөстәм Хәмитов: «Башҡортостан – Рәсәйҙә тауар балы етештереү буйынса беренсе» // Иҡтисад | новости башинформ.рф\n10:35, 17 сентября 2018 Иҡтисад\nРөстәм Хәмитов: «Башҡортостан – Рәсәйҙә тауар балы етештереү буйынса беренсе» Фото: Олег Яровиков\nӨФӨ, 2018 йыл, 17 сентябрь. /«Башинформ» мәғлүмәт агентлығы/.\nБашҡортостан тауар балы етештереү буйынса Рәсәй төбәктәре араһында беренсе урынды биләй. Ошо хаҡта республика Башлығы Рөстәм Хәмитов 2021 йылда умартасылыҡ буйынса XLVII «Апимондия» халыҡ-ара конгресына әҙерлек һәм уҙғарыу мәсьәләләре буйынса кәңәшмәлә хәбәр итте.\nРеспубликала 350 мең бал ҡорто күсе иҫәпләнә, йыл һайын 5-6 мең тонна тауар балы етештерелә, тип билдәләне төбәк етәксеһе. Ул илебеҙҙә етештерелгән бөтә тауар балының һигеҙ проценты, Башҡортостандың Волга буйы федераль округындағы өлөшө 23 процент тәшкил итә.\n- Беҙҙә бик ҙур баллы биләмәләр бар – йүкә, ҙур-ҙур ауыл хужалығы культуралары майҙандары, ҡоро үҙәндәр. Был байлыҡтар менән мөмкин тиклем күп итеп файҙаланырға, умартасылыҡтарҙы киңәйтеү, алған балды ихтыяжлы аҙыҡ-түлек баҙарына эшкәртеү, уның конкуренция һәләтлеген арттырыу өсөн шарттар, мөмкинлектәр булдырырға кәрәк, — тине Рөстәм Хәмитов.\nТеги: Башҡортостан Башлығы, бал, Апимондия


«Тамыр» телеканалының «Преград.net» филмы «Дитятко» Халыҡ-ара фестивалендә еңде // Мәҙәниәт | новости башинформ.рф\n«Тамыр» телеканалының «Преград.net» филмы «Дитятко» Халыҡ-ара фестивалендә еңде\n17:22, 30 сентября 2013 Мәҙәниәт\n«Тамыр» балалар һәм үҫмерҙәр телеканалы абруйлы «Дитятко» Халыҡ-ара балалар телевидение фестивалендә бер юлы ике еңеү яулаған. «Преград.net» фильмы «Балалар студияһының иң яҡшы документаль фильмы» номинацияһында еңгән. Ә Егор Антипин «Иң яҡшы алып барыусы» тип танылған. Ул «Тау-тау хәбәр»ҙе алып бара.\nКонкурстың абруйлы наградаһын «ТЕЛЕШКО» балалар телевидение мәктәбе лә яуланы. «Перекличка» программаһы журналистары иң яҡшы тележурналистар тип табылды.\nV Халыҡ-ара «Дитятко» балалар телевизион фестивале 28 сентябрҙә Харьковта тамамланды. Ул балалар өсөн программалар төҙөгән балалар ижади телевизион студиялар, коллективтар һәм айырым авторҙар, телевидение компаниялары һәм берләшмәләре, продюссерлыҡ үҙәктәре араһында үткәрелә. Фестиваль Халыҡ-ара статусҡа эйә. Ҡатнашыусылар иҫәбендә БДБ дәүләттәре һәм сит илдәрҙең эре балалар студиялары.


Эстафета тапшырыу тантанаһы - 17 Марта 2020 - Отдел образования Баймакского района\nГлавная » 2020 » Март » 17 » Эстафета тапшырыу тантанаһы\nБай йөкмәткеле был сара халҡыбыҙҙың милли геройы Салауат Юлаев бюсына сәскәләр һалыуҙан башланды. Мәғариф бүлеге хеҙмәткәрҙәре, эстафета ҡабул итеүсе Урғаҙа ауылы урта дөйөм белем биреү мәктәбе коллективынан килгән вәкилдәр һәм саҡырылған ветерандар 1-се ҡатта – бейеүселәр һәм ҡурайсылар сығышын, 2-се ҡатта – «Үлмәҫбай» поэмаһы буйынса уҡыусылар тарафынан сәхнәләштерелгән өҙөктө, 3-сө ҡатта – «Олатайымды аңлайым» әҙәби-музыкаль композицияһы һәм «Яратам һине, Башҡортостан!» флешмобын ҡаранылар.\nУрғаҙа ауылы мәктәбенең 10 уҡыусыһы һәм ҡала мәктәптәренән килгән ижади ҡарашлы уҡыусылар был көндө «Башҡорт теле – ғаилә теле» темаһы сиктәрендә лицейҙың балалар ҡоролтайы үткәргән башҡорт телендәге “Әлләсе” уйынында һәм “Игебай мәктәбе” ултырышында ҡатнашты. «Аталы бала – арҡалы бала» исеме аҫтында атайҙар ҡоро ла эшләне. Тамаша залында Бөйөк Еңеүҙең 75 йыллығына арнап үткәрелгән «Һандыҡ төбө – тарих хазинаһы» исемле сара яуҙа ҡатнашҡан яҡташ ҡаһармандарға һәм Советтар Союзы Геройы В.И.Артамоновҡа арналды.\nСара аҙағында уҡытыусылар коллективы тарафынан «Башҡорт телендә һөйләшәм» йыры башҡарылды, лицей директоры Р.Ф.Ильясов Урғаҙа ауылы мәктәбенең директор урынбаҫары Д.М.Әлмөхәмәтоваға эстафетаны тапшырҙы.


Сәлиә Мырҙабаева: “Етем балаларҙың юғары белем алыуға льготалы хоҡуғын тергеҙергә кәрәк”\n22 Ноябрь 2013, 11:12\n— Етем балаларҙың юғары белем алыу өсөн айырым шарттарға хоҡуҡтарын тергеҙергә кәрәк, — тип иҫәпләй Башҡортостандан Дәүләт Думаһы депутаты Сәлиә Мырҙабаева. — Бер төркөм депутаттар «Белем тураһында» һәм «Етем һәм ата-әсә ҡарауынан мәхрүм ҡалған балаларҙы социаль яҡлау буйынса өҫтәмә гарантиялар тураһында» закондарға тейешле өҫтәмәләр индереү тураһында закон проектын әҙерләне лә инде. Уны яҡын араларҙа Дәүләт Думаһында ҡарарға планлаштырыла.\nХәтерегеҙгә төшөрәбеҙ, быйыл 1 сентябрҙән «Юғары һәм юғары уҡыу йортонан һуң профессиональ белем алыу тураһында» федераль закон көсөн юғалтты, ул етем һәм ата-әсә ҡарауынан мәхрүм ҡалған балаларҙы, шулай уҡ ошо категориянан 23 йәшкә тиклемге кешеләрҙе, инеү имтихандарын уңышлы тапшырған осраҡта, бюджет аҡсаһы иҫәбенә уҡытыу өсөн конкурстан тыш юғары уҡыу йортона индереү мөмкинлеге бирә ине. «Рәсәй Федерацияһында белем тураһында»ғы яңы законда бындай норма ҡаралмаған.\n«Берҙәм Рәсәй» партияһынан депутаттар быны дөрөҫ түгел тип иҫәпләй. Фракция мәсьәләне бындай уҡыусыларҙы вузда уҡытыуға әҙерләү проблемаһы менән бергә хәл итергә тәҡдим итә. Парламентарий әйтеүе буйынса, ғәмәлдәге закондар етем балаларҙың дәүләт юғары уҡыу йорттарының әҙерлек бүлектәрендә бюджет аҡсаһы иҫәбенә уҡытыу өсөн ҡабул итеүгә хоҡуғын ҡарай.\nГраждандар йәмғиәтен үҫтереү һәм кеше хоҡуҡтары буйынса советтың сентябрҙә үткән ултырышында РФ Президенты Владимир Путин юғары уҡыу йорттарына ҡабул иткәндә етем балаларға өҫтәмә гарантиялар биреү кәрәклеген яҡланы һәм был мәсьәлә буйынса тәҡдимдәр әҙерләргә ҡушты.\nТеги:дәүләт думаһы депутатыетем балалар


Сибайҙа «Фронт әхирәттәре» клубында ҡатнашыусылар тәбрикләнде // Йәмғиәт | новости башинформ.рф\nСибайҙа «Фронт әхирәттәре» клубында ҡатнашыусылар тәбрикләнде\n14:58, 26 марта 2012 Йәмғиәт\nСибай ҡалаһының Балалар сәнғәте мәктәбендә «Фронт әхирәттәре» хәрби-патриотик клубы ағзалары менән осрашыу кисәһе үтте. Сараны урындағы йәмәғәт эшмәкәре Рафаил Йософбаев ойошторҙо, тип хәбәр иттеләр ҡала округы хакимиәтенең мәғлүмәт-аналитика бүлегенән.\nРафаил Йософбаев ҡатын-ҡыҙҙарға – фронт әхирәттәре берләшмәһе ағзаларына рәхмәт һүҙҙәре менән мөрәжәғәт итте, сараға йыйылыусыларҙы фотоһүрәттәрҙә сағылдырылған клуб тарихы менән таныштырҙы. Шулай уҡ ун йыл дауамында клубта хәрби йырҙар башҡарыусы Оксана Бабошкина концерт номерҙары менән сығыш яһаны.\nҺуғышта ҡатнашыусылар фронттағы хәлдәр тураһында һөйләне. Осрашыуға йыйылыусылар һуғыш яланынан ҡайтмаған һәм һуғыштан һуң һәләк булғандарҙы бер минут тынлыҡ менән иҫкә алды.\nКиләһе осрашыу май байрамдарына билдәләнгән. Сәнғәт мәктәбендә шөғөлләнеүсе егет һәм ҡыҙҙар «Фронт әхирәттәре» клубы өсөн концерт номерҙарын күрһәтергә ниәтләй.


Өфө ҡалаһында тилерткес матдәләр һатыусы бөҙрәхана хужаһы ҡулға алынды\nБаш ҡалала йәшәүсе ҡатын бөҙрәханала синтетик ҡатнашма һатыу менән шөғөлләнгән.\nУның шәхесе менән полиция хеҙмәткәрҙәре ҡыҙыҡһыныуын белгәс, ҡатын тормош иптәше менән ҡасырға була. Ләкин тимер юл вокзалында поезға ултырырға торғанда, ағыулы матдә һатыусыларҙы полиция хеҙмәткәрҙәре ҡулға ала. Уларҙың багажында 100 грамдан ашыу синтетик ҡатнашма табыла. Ир менән ҡатынға ҡарата енәйәт эше асылған.


Ҡоротҡостар бүлешмәһен уңышты » «Йәшлек» гәзите | Газета «Йәшлек»\nГазета "Йәшлек" » Иҡтисад » Ҡоротҡостар бүлешмәһен уңышты\n19.05.2018 Ҡоротҡостар бүлешмәһен уңышты\nБаҡсала эште ҡоротҡостарҙан арыныуҙан башларға кәрәк. Ә улар бик күп, ҡайһы саҡта бер ағасҡа бер нисә ҡуңыҙ, ҡарышлауыҡ эйәләшергә мөмкин.\nАғас төбөндә ялтырап торған тамсылар күренһә, уны оҙон морон (жук-долгоносик) тишкеләп киткән тигән һүҙ. Ул бер ҡыуаҡты ла буш ҡалдырмай. Был ҡуңыҙ һалҡынға түҙмәй. 10 градус һыуыҡта ҡатып ҡала. Шунда уҡ йыйып юҡ итергә кәрәк.\nЯпраҡ төргөс тә (листовертка) бөрөләрҙе тишкеләп юл яра. Йөрөгән ерен үрмәксе ауы менән ҡаплап китә.\nЭнәлек күбәләген (боярышница), һарыбауырҙы (златогузка) ваҡытында сүпләмәһәң, улар күп зыян килтерәсәк. Был ҡоротҡостар сәскәләрҙең һәр бөрөһөндә оялай. Уларҙы әрем, борос, горчица, көл төнәтмәһен йә ҡайнатылған һыуын һибеп бөтөрөргә була. Үткән миҙгелдә киҫәр (пилильщик) йөҙәткән булһа, ҡыуаҡ араһына рубероид йәйегеҙ – ҡоротҡостар өҫкә сыға алмаҫ һәм быҙылдауыҡ (жужелица) ҡорбанына әйләнер. Йыйып алып юҡ итергә лә мөмкин. Ҡарағатта талпан оялаған бөрөләр мотлаҡ ҡороясаҡ. Бындай ботаҡтарҙы ҡырҡып алып яндырығыҙ. Ҡуңыҙҙарҙы иртәнге һалҡында һелкетеп ҡоялар йә йыйып алып юҡ итәләр, ҡарышлауыҡтарҙы ла йыйып алырға була.\nҠайһы бер сәскәләрҙең асылмауын, етмәһә, төҫөн үҙгәртеүен күргәнегеҙ барҙыр. Был инде сәскә ҡуңыҙы бөрөгә йомортҡа һалған, хәҙер инде ҡарышлауығы сығып, таждарҙы эстән йәбештереп, өй яһап алған да, «ҡыйыҡ аҫтына» урынлашҡан тигән һүҙ. Ул үҫкәс, ҡурсаҡҡа әйләнә, аҙаҡ бәләкәй ҡуңыҙ булып китә. Был «өйҙө» юҡ итергә кәрәк.\nӘ бөрсә (медяница) барлыҡ япраҡтарҙы ла балға батыра. Уларға тәмәке, һуған, һарымһаҡ ҡабыҡтарынан төнәтмә яһап, кис ҡорттар осоуҙан туҡтағас, һибегеҙ. Сейә япрағы ҡарышлауығы иһә ағас бөрөләнгән ваҡытта оялап ҡала. Бындай саҡта бөрө асылмай. Ҡарышлауыҡ сәскәләрҙе асырға тотона. Сәскәлә ул ҡағылған урындарҙа үрмәксе ауы тороп ҡала. Тосло емешле ағастарға коккомикоз ныҡ зыян килтерә. Япраҡта ваҡ ҡына көрән төҫкә ингән тимгелдәр барлыҡҡа килә.\nАғастарҙың сирҙәрен ваҡытында асыҡлап, уларҙы ҡоротҡостарға ҡаршы дарыуҙар менән иртә яҙҙан эшкәртергә кәрәк. Ҡыуаҡтарҙағы ҡарышлауыҡтарҙы юҡ итмәһәгеҙ, улар бик аҙ емеш бирәсәк.


Ишекте бикләһәң, тәҙрәнән йөрөйҙәр » "Урал" гәзите\nСуррогат араҡы етештереүҙән кемдәр файҙа күрә?\nРәсәй халҡының иң эскесе ил буларҡ даны таралыуы берәүгә лә сер түгел. Араҡы эсеү буйынса илебеҙ элеккесә, донъяла алдынғылар рәтендә. Эскелек йәмғиәттең бөтә ҡатламында ла киң таралған. Хатта, ҡатындар күберәк эсәме, ирҙәрме, ололармы, әллә йәштәрме икәнен айырым ғына атап әйтеүе лә ҡыйын. Береһен әйтһәң, икенсеһе «үпкәләр» төҫлө. Рәсәй халҡы йылына 2 млрд. литр хәмер эсә. Илдәге һәр кешегә ҡарттарҙы һәм сабыйҙарҙы ла индереп йылына 12,5 литр иҫерткес эсемлек тура килә. Ошо йәһәттән, «Һаулыҡ» милли проектына ярашлы 2020 йылға тиклем алкоголь ҡулланыуҙы 55%-ҡа кәметеү ҡаралған. Алкоголгә акциздарҙан ҡаҙнабыҙ 250 млн. һумға байый. Әммә дәүләт тарафынан эскелеккә ҡаршы көрәшкә бүленгән аҡса бик аҙ. Шуға ҡарамаҫтан, сәләмәт йәшәү рәүешен пропагандалаусылар, йәмәғәт эшмәкәрҙәре хәленән килгәнсә заман афате менән көрәшә. Илдә эскелеккә ҡаршы төрлө хәрәкәттәр йәйелдерелде, ойошмалар барлыҡҡа килде, яңы закондар сығарылды һәм акциялар ойошторола. Шулай уҡ алкоголде рекламалау ҙа закон менән тыйылды.\nБөгөн етди социаль проблемаға әйләнгән эскелектән дәүләтебеҙ нисек арынырға белмәй. Дөрөҫ, спиртлы эсемлектәрҙән бер ил дә баш тартмаған. Айырма бары тик шунда ғына: ҡайҙалыр күберәк, ҡайҙалыр әҙерәк эсәләр. Шулай ҙа, айныҡ тормош яҡлылар төшөнкөлөккә бирелмәй һәм бөтә ресурстарҙы ла эшкә ҡушҡанда һиҙелерлек уңыштарға ирешеп була тип һанай. Улар ҡасандыр ил Президенты В.В. Путиндың: «Бөтә ҡыҙҙарҙы ла үбеп сығып булмай, әммә шуға ынтылырға кәрәк», - тигән шаяртыуына ярашлы, «Барыһын да айныҡтырып бөтөп булмай, шулай ҙа быға ынтылыу мөһим», - тип эш итергә тырыша. Тормошобоҙҙо йәшел йылан баҫып алыуында кеше факторын ғына ғәйепләп тә булмай. Зәңгәр экрандар, төрлө журнал-гәзиттәр аша сит илдең ялтырауыҡлы тормошон яҡтыртыу, йәмғиәт элитаһы булырҙай билдәле кешеләрҙең һәр ерҙә лә затлы, спиртлы эсемлектәр менән “гламурлы” тормошҡа эйәреп ҡыланыуы, спиртлы эсемлектәрҙе көнө-төнө рекламалау үҙ эшен эшләмәй ҡалманы. Бөгөн йәмғиәтебеҙ үҙе үк ошо аҙымды булдырыуға нигеҙ биргән хатаһын төҙәтеү өсөн төрлө юлдар эҙләй.\nһуңғы 10 йылда араҡы эсеүселәрҙең һаны кәмеһә лә, һыра, шарапты үҙ итеүселәр, киреһенсә, арта төшкән. Был замандаштарыбыҙҙың «культуралы» эсеүгә күсергә тырышыу һөҙөмтәһемелер, әллә инде башҡа сәбәптәр бармы - билдәһеҙ ҡала. 2012 йылда һыраның статусы үҙгәреп, алкоголле эсемлектәр иҫәбенә индерелеүе сәбәпле, көнөнә әллә нисә литрлап һыра эсеүсенең культура кимәлен генә күҙ алдына килтереүе ҡыйыныраҡ.\nШулай ҙа халыҡтың аҙ булһа ла уянырға, сәләмәт йәшәү рәүешенә эйәрергә тырышыуы ҡыуандыра. 2013 йылда идә алкоголь ҡулланыу 10 % -ҡа, ә уны етештереү 19,5 % -ҡа кәмегән, имеш. Бының һөҙөмтәһе - дәүләттең төрлө саралар күрергә тырышыуында ғына түгел, тиеүселәр ҙә бар. Ишекте бикләһәң, тәҙрәне ишек итеүселәр күп булғанда, проценттар кәмеүе менән генәме ни? Баҡһаң, илдә законһыҙ продукция етештереүселәр ҙә күбәйгән һәм һатыуға законһыҙ спиртлы эсемлектәр сығарыу яҡынса 15 %-ҡа уҡ артҡан икән.\nЕтештерелгән суррогат продукция иҫәпкә алынмағас, Рәсәй әҙерәк эсә башлаған тип әйтергә тел дә эйләнмәй, әлбиттә. Үткән йылда Росстатттың рәсми статистикаһына индерелмәгән 800 млн. литр суррогат алкоголь эселгән. Үткән йылдарҙағы Яңы йыл байрамдарында халыҡтың күпме эскәненә күҙ һалһаң, сәс үрә торорлоҡ һандар күҙ алдына баҫа. Баҡһаң, нәҡ ошо оҙайлы байрамдарҙа ғына яҡынса 250 млн. шешә араҡы, 100 млн. шешә һыра, 140 млн. шешә шампан шарабы, 80 млн. шешә көмөшкә эсәләр икән. Был шешәләрҙе теҙеп һалһаң, экваторҙы 17 тапҡыр урап сығырға булыр, ине.\nИлдә законһыҙ етештерелгән продуциялар араһында иң күбе - ялған араҡы. Был осраҡта продукцияға аҙыҡ-түлек спирты урынына күпкә осһоҙ булған метил спиртын ҡушалар. эсемлектең зыяны тағы ла аяныслыраҡ. Метил спирты менән ағыуланып үлеүселәр ҙә бик күп. Бөйөрҙәр, бауыр эштән сыға, һуҡырайыу ихтималлығы ҙур.\nҠиммәтле алкоголле продукция файҙалыраҡ та, сифатлыраҡ та була, тип маҡтарға яраталар. Был осраҡта шуны хәтерҙә тотоу мөһим: Бѳтә спиртлы эсемлектәрҙә лә бер һүҙһеҙ этил спирты була. Тик ул ҡайһы бер эсемлеккә күберәк, икенсеһенә иһә әҙерәк ҡатыштырылған була, бөтә айырма бары шунда ғына. Бахмурҙан ауырыу бына ошо спирттан ағыуланыуҙан килә лә инде.\nЯлған араҡыларҙы бары тик ҡараңғы подвалдарҙа, гараждарҙа ғына эшләйҙәр, тип уйларға ярамай. Күп осраҡта спиртлы эсемлектәр сығарыусы заводттар үҙҙәре лә шундай боҙоҡ юлға бара. Һатыуға сифатһыҙ продукция эләгеүенә лә етештереүселәрҙең производство технология ҡағиҙәһен боҙоуы, фильтрҙарҙы ваҡытында алмаштырмауы сәбәпсе була.\nӘлеге ваҡытта Рәсәйҙә бер һауыт араҡының яҡынса хаҡы 170 һум. Сифатлы араҡы 200-205 һумдан да кәм тормай тигәндәрен иҫәпкә алһаң, күп кенә магазиндар ялған продукция менән тулғанмы икән, тип аптырауға ҡалаһың. Роспотребнадзор башлығы Геннадий Онищенко араҡының хаҡын 300 һумдан да кәм итмәҫкә тигән тәҡдим индерә. Уның әйтеүенсә, юғары хаҡ күптәрҙе араҡы һатып алыуҙан тыясаҡ һәм был үҙе үк эскелеккә ҡаршы көрәш булып торасаҡ. Шулай ҙа, Алкоголде көйләү проекты ҡарарына ярашлы, 1 авгусҡа тиклем 0,5 лиртлы араҡының хаҡын 199 һумға, ә 1 августан һуң 220 һумға тиклем күтәрергә тип хәл ителгән. Ошо урында бер көләмәс иҫкә төшә. «Атай, араҡыға хаҡ күтәрелгән, хәҙер әҙерәк эсә башларһың инде. Юҡ, улым, был яғына һин эҙерәк ашай башлаясаҡһың,» - тигән ти атай кеше. Көнөбөҙ ошо көләмәстәге кеүек булып китмәһә ярай ине лә, тигән хәүеф тә бар бында, сөнки эскән кешене еңел генә туҡтатып булмауын күптәр яҡшы аңлай. Хаҡ күтәреп, хәмер менән мауығыусыларҙың былай ҙа етешмәй йәшәгән ғаиләһенә етди зыян килеүен дә оноторға ярамай.\nЭсемлекте һәр кем кеҫәһенең ҡалынлығына ҡарап ала. Илдәге эш хаҡының күпме булыуын иҫәпкә алһаҡ, ябай халыҡтың нимә эсеүен дә яҡшы самаларға була. Әлбиттә, уртаса эш хаҡы йәшәү минимумынан да түбән булғандар 4500 һумлыҡ вискилар, 6-шар меңлек коньяктарға күҙ ҙә һалып тормай. Ундайҙарға тыйыулы юлдар менән теләһә ҡайҙа етештерлегән ялған эсемлектәр менән генә мөрхәтһенергә тура килә.\nБатша заманында ла эсеүҙән баш тартмағандар\nРәсәй спирт һәм араҡыны коммерция маҡсатында XVI быуат аҙағында уҡ етештерә башлай. Ә эскеселек, социаль күренеш булараҡ, һатыуға 30-40° градуслы эсемлек сығара башлағас, билдәле була. Петр I пландарын тормошҡа ашырыу өсөн бик күп аҡса талап ителә һәм ул спиртлы эсемлектәр һатыуҙан мөмкин тиклем күберәк килем алырға ниәтләй. XVIII быуатта спирт ҡыуыусыларҙың махсус һауытын тартып алырға тигән уйының ни тиклем дөрөҫ булмауын да яҡшы аңлай ул. Шунан сығып, батша шарап эшләүселәргә ирек бирә һәм уларҙың барыһына ла һалым түләргә ҡуша. Тора-бара бөтә вино етештереүсе заводтар ҙа шәхси ҡулдарға бирелә, сөнки дәүләт өсөн спиртлы эсемлектәр әҙерләүгә ҡарағанда уны һатыу килемлерәк була.\n1914 йылда Хөкүмәт илдә спиртлы эсемлектәр әҙерләүҙе һәм һатыуҙы ваҡытлыса тыйған «ҡоро» закон индерә. Бының менән ул илдәге эскелекте тиҙ арала бөтөрөргә ниәтләй. Дөрөҫ , яңы закон сыҡҡандан һуң халыҡ сәләмәт йәшәү рәүешенә күскән кеүек тойола. Шулай итеп, 1915 йылда илдә алкоголь ҡулланыу 99,9 процентҡа тиклем кәмей. Тик нәҡ шул ваҡытта Петроградта, составында спирт булған лак етештереү 600, политура – 1575 %- ҡа артыуы ла асыҡлана. Бынан тыш, дарыуханаларҙа спирты булған дарыуҙар ҙа күпләп һатыла башлаған. Ундағы сират иһә, шарап кибеттәренекенән бер ҙә кәм булмаған.\nИсмаһам, эсергә яраҡлы, сифатлы булһын\nАраҡыны берәүҙәр ҡуҙғытыусы йә тынысландырыусы сара булараҡ файҙалана, икенселәре шатлығын йә иһә ҡайғыһын шуның менән «йыуа». Шатлыҡ һәм ҡайғының йәнәш кенә йөрөүен иҫәпкә алһаҡ, эсерлек сәбәптәр ҙә күбәйә төшкәндәй. Эскән кешене көсләп кенә эскеһеҙ тормошҡа баҫтырып булмай. Был юлға ул мотлаҡ үҙе килергә тейеш. Шуға күрә лә ундайҙар, исмаһам, араҡының сифатына иғтибар бирһен ине. Үҙен хөрмәт иткән магазиндар бер ваҡытта ла һатыуға шикле алкоголле эсемлектәр сығармай. Шулай ҙа, ундайҙар менән дә осрашырға тура килә. Тәү сиратта шуны иҫтә тотоу кәрәк: сифатлы араҡы бер ваҡытта ла осһоҙ тормай. Акциз маркалағы штрих-код асыҡ, аңлайышлы баҫылған, эсемлек үтә күренмәле, насар еҫһеҙ була. Мутлашыусыларҙың эшен ҡатмарлаштырыу өсөн шешәлә ҡалҡып торған яҙыуҙар була, ярлыҡтағы төҫтәр бөтә магазиндарҙа ла бер иш булырға тейеш. Төҫтәрҙең күп булыуы ла ялған араҡы эшләүселәргә ауырлыҡтар тыуҙыра, сѳнки йәшерен юл менән төҫ тура килтереүе тағы ла ауырыраҡ. Спирт таҙараҡ булған һайын ағыуланыу, баш ауырыу осрағы кәмерәк. Шуға күрә Люкс, Экстра, иң яҡшыһы Альфа маркаларына өҫтөнлөк бирергә.\nАлкоголдең сифатын белеү өсөн ҡайһы бер ҡалаларҙа смс-сервис эшләй. Улар акциз маркалағы һандар буйынса ниндәй эсемлек һәм нисә градуслыҡ икәнен күрһәткән яуап ебәрә. Әгәр ҙә яуап тура килмәй икән, тимәк алкоголдең шикле булыуына сәбәп бар. Ошондай хеҙмәт бынан бер-ике йыл элек Татарстан республикаһында эшләне. Күрһәтелгән хеҙмәт өсөн 5 һум аҡса тотолдо.\nКод менән дауаланыу зыянлымы?\nБыл һүҙ артына бер ниндәй ҙә сер йәшерелмәгән. Бында алкоголгә ҡаршы ышандырыу көсө менән эш итәләр. Процедураның зыяны юҡ. Тик ҡайһы бер пациенттар ғына һәр саҡта ла аңда торған: «Эсһәң, үләң!»,- тигән ҡурҡыуҙы ауыр кисерә. Шуға күрә лә ундайҙар йыш ҡына күңел төшөнкөлөгөнә бирелеүсән, һүлпән, ә ҡайһы осраҡта агрессив була һәм эргә-тирәләге сәләмәт, эскеһеҙ тормошҡа күнегә алмай ҡаңғыра. Дауаланыуҙан бер ниндәй ҙә зыян юҡ, ниндәйҙер зарар тураһындағы уйҙарға ғына батырға ярамай.\nКодлауға барыуҙан баш тартыусылар төрлө сәбәптәр таба. Ул мейегә, бауырға, потенцияға насар тәҫир итә тип ҡурҡалар. Әйтерһең дә, бер туҡтауһыҙ эскән алкоголдән мейе яҡшыраҡ эшләй ҙә, ирлек ҡеүәте ғәйрәтләнә төшә. Әлбиттә, өйрәнгән нәмәһенән ҡапыл ғына мәхрүм итеү һөҙөмтәһендә организм ҙур стресс кисерә. Аптырауға ҡалған эске органдар, нервы системаһы күпмелер ваҡыттан һуң ғына үҙ хәленә кире ҡайта.\nКод менән дауалауҙың ике төрө бар\nПсихотерапевт юл менән кодлау башлыса кешелек сифатын юғалтып өлгөрмәгәндәр өсөн ҡулайлы. Дауалау алдынан алкоголдән оҙағыраҡ тыйылып тороу кәрәк, күберәк ваҡытты ала. Бындай дауалау, дарыуҙар ҡулланып кодлауға ҡарағанда күпкә осһоҙораҡ.\nДарыуҙар менән кодлап дауалау ныҡ эскән, хәмерһеҙ бер көн дә тора алмағандар өсөн яҡшы. Бындай кодлау өсөн бер тәүлек эскенән тыйылып тороу кәрәк. Дауалау ваҡыты дарыуҙарҙың нисегерәк тәьҫир итеүенән һәм үҙеңә айнығыуға йүнәлеш биреүеңдән сығып билдәләнә. Пациентҡа алкоголь менән реакцияға инеп, ҡоҫҡо килеүҙе, баш ауырыуҙы, күкрәк ҡыҫыуын, тартышыуҙы барлыҡҡа килтереүсе дарыуҙар бирелә. Бындай реакцияның кешене үлемгә килтергән осраҡтары ла күп. Эсмәгән саҡта препараттарҙың организмға бер хәүефе лә юҡ.\nДауаланыу алдынан ике осраҡта ла табип менән кәңәшләшеү мотлаҡ.


“Ин шә Аллаһ” кәлимәһенең мәғәнәһе. « DAGVAT.RU\nadmin декабря 29, 2018 No Comments » / Tags: no tag /\nПәйғәмбәребеҙгә ғәләйһис-сәләмгә мөшриктәр килеп 3 сетерекле һорау бирәләр. Был һорауға фәҡәт пәйғәмбәр генә яуап бирә алғанын белеп былай ҡылалар. Үә ул ғәләйһис-сәләм: “Иртәгә яуап бирермен”,- тип әйтә. Шул саҡ оҙаҡ ваҡыт Аллаһтан уахи килмәй. Пәйғәмбәребеҙ ғәләйһис-сәләм ошо кәлимәне әйтмәгән була. Кешеләр пәйғәмбәребеҙ ғәләйһис-сәләм һорауҙарына яуап алырға киләләр, ә ул яуап бирә алмай. Сөнки ул үҙ белдеге менән бер ҡасан да әйтмәгән, Аллаһ Тәғәләнең уахийы менән генә хәбәр биргән. “Ин шә Аллаһ” тип әйтмәгән өсөн Аллаһ Тәғәлә пәйғәмбәребеҙ ғәләйһис-сәләмгә уахи ебәрмәгән. Шунлыҡтан пәйғәмбәребеҙ ғәләйһис-сәләм ныҡ борсолған. Был уға ла, беҙгә лә дәрес булды. Һәр буласаҡ эшкә “ин шә Аллаһ” (Аллаһ теләһә) тип әйтергә кәрәк. Шунда ахыры хәйерле булыр.\nӘлеге заманда мосолмандар был кәлимәнең мәғәнәһен боҙалар. Эшләгеләре килмәһә “ин шә Аллаһ” тип әйтәләр. Бының менән улар “юҡ” тигәнде белдерәләр. “Ин шә Аллаһ” тип әйттең бит тиһәң: “тимәк быны Аллаһ теләмәгән, шуға мин эшләмәнем” тип аҡланалар. Был динебеҙҙән көлөү, мыҫҡыллау була. Тимәк гонаһ була. Динебеҙҙең дошмандарының ғәмәлдәрен ҡылыу була. Булдыра алмағанда, теләгең булмаһа, туранан-тура “юҡ” тиергә кәрәк.\n“Ин шә Аллаһ” тигәндә ниәттә Аллаһ Тәғәлә теләһә тигән мәғәнә ятырға тейеш. Был эш “уңһа, килеп сыҡһа” тигән мәғәнә түгел. Был кәлимәне донъуи эштәргә бәйләргә түгел, фәҡәт Аллаһ Тәғәлә менән генә бәйләргә кәрәк. Әлбиттә һәр эш Аллаһ Тәғәләнең ирадаһы менән генә була. Быны белергә, аңларға кәрәк. Ниндәй генә ауырлыҡтар килеп сыҡмаһын, Аллаһтан икәненә инанырға кәрәк. Кем быны аңлаһа, тәҡдиргә ышанған була. Ә был имындың шарты. Тәҡдиргә ышанмаған – иманы булмаған тиелгән динебеҙҙә. Ни булһа ла Аллаһтың тәҡдире – яҡшыһы ла, яманы ла. “Теге кеше ғәйепле”, “әгәр шулай ҡылмаһам” тип һуҡраныуҙар дөрөҫ түгел. Мосолман ауырлыҡтарға сабыр итергә үә уларҙың Аллаһ тәҡдире икәненә ышанырға тейеш. Шундай була иманлы кеше.


Ғаиләм-ҡәлғәм » "Урал" гәзите\n30-08-2018, 15:43 / Ғаиләм-ҡәлғәм\nЙылмайыуы балаларҙың Байрамға нур өҫтәне\nМеталлургтар майҙанында “Ғаилә” кѳнсығыш район-ара үҙәге “Хәүефһеҙлек дәрестәре” темаһына арнап ойошторған традицион “Ғаилә ялы” сараһы уҙҙы....\n3-05-2018, 17:09 / Ғаиләм-ҡәлғәм\nАбҙаҡ ауылында татыу, матур донъя кѳткән ғаиләләр бик күп. Ҡырҡ туғыҙ йыл бергә татыу ғүмер иткән Светлана һәм Хөббитдин Хисаметдиновтар, тәү ҡарамаҡҡа ябай ғына ғаилә, әммә улар ошо ябайлыҡтары менән ауылды йәмләй, башҡаларға өлгө булып тора. Светлана Динислам ҡыҙы 1944 йылдың 15 ноябрендә Әбйәлил районы Ишҡол ауылында донъяға килгән. Атаһы ғаиләһе менән үҙенең тыуған ауылы Абҙаҡҡа ҡайтырға була һәм 1961 йылда күсеп ҡайта. Тырыш ҡыҙ 1962 йылда Белорет педагогия училищеһына уҡырға инә һәм 1966 йылда уны уңышлы тамамлап, Абҙаҡта башланғыс класс уҡытыусыһы булып эш башлай. 1969 йылда Абҙаҡ...\n21-07-2015, 16:49 / Ғаиләм-ҡәлғәм\nМатур ғаилә - ауыл күрке\nТормош мәшәҡәттәренә бирешмәй, күңел тѳшѳнкѳлѳгѳнә бирелмәй, гѳрләтеп донъя кѳткән ауыл кешеләре һәр ваҡытта ла һоҡланыу уята. Улар баҡса үҫтерергә лә, мал аҫрарға ла, тѳп эштәренән тыш, тѳрлѳ йәмәғәт эштәрендә ҡайнап йәшәргә лә ваҡыт таба. Ундайҙарҙың күңел нуры, дәрте эргә-тирәләгеләргә лә күсһен, тырышлығы, сәме ѳлгѳ булып торһон ине, тип теләйһең....\n7-07-2015, 07:16 / Ғаиләм-ҡәлғәм\nМәүлит Зиннәт улы Кәримов 2013 йылдан “Ҡуңыр буға” ижади ойошмаһы идараһы рәйесе урынбаҫары. Уның шиғырҙары - “Миләштәр”, “Әрем тәме”, хикәйәләре “Биҙәктәр” йыйын- тыҡтарында донъя күрҙе. Мәүлит Кәримовтың ижады, мәҡәләләре “Ағи- ҙел” журналында, “Урал”, “Йәшлек” гәзиттәрендә лә йыш баҫыла. 2011 йылда “Йәшлек” гәзите ойошторған Рәмил Ҡолдәүләт исемендәге премия лауреаты була, ижады һәр саҡ Маҡтау ҡағыҙҙары менән билдәләнеп килә. Исмаҡай ауылында Яныбай Хамматовтың тыуыуына 90 йыл тулыу айҡанлы үткә- релгән сарала яҙыусы Мәүлит Кәримов Башҡорт әҙ әбиәтенә индергән ѳлѳшѳ һәм Әҙәбиәт йылы...\n7-07-2015, 07:09 / Ғаиләм-ҡәлғәм\nБыл биниһая киң донъяла кеше яҙмыштарында ҡояш нурҙары, ләйсән ямғыр, йәйғор сағыулығы менән бергә ел-бурандар, дауылдар осрамай ҡалмай. Тормош ауырлыҡтарына бирешмәй, ғаиләһен бәхетле, мөхәббәтле итер өсөн күңел йылыһын һәм ҡул көсөн һалғандар күп арабыҙҙа. Үҙ көстәре менән донъя көткән, лайыҡлы балалар үҫтергән һоҡланғыс парҙар бар Манышты ауылында....


Туған тел – мираҫ, ейәндәргә тулы килеш тапшырайыҡ » "Йәшлек" гәзите\nГазета "Йәшлек" » Рубрикалар » Туған тел – мираҫ, ейәндәргә тулы килеш тапшырайыҡ\nДонъя барлыҡҡа килгәндән алып бик күп ҡәүем тарих ҡуласаһында саң бөртөгөнә әйләнеп юҡҡа сыҡҡан, бәғзеләренең тик атамалары тороп ҡалған, ә башҡорт меңәр йылдар буйы, халҡым, телем, ерем, тип йәшәгән. Шуға әле лә һәр башҡорттоң йөрәк төбөндә тарихи хәтер, ҡан хәтере һаҡланған. Төрлө сәбәптәр арҡаһында туған телен белеүҙән мәхрүм булғандар ҙа ниндәйҙер хәл иткес ҡарар ҡабул иткәндә күңелендәге башҡортлоҡтоң таяныс булыуын тоя. Тик республикабыҙҙа туған телебеҙгә иғтибар артҡан һайын уның ҡулланыу даирәһе тарая барыуы хәүефләндерә.\nБөтә республика буйынса асылған башҡорт гимназияларын ғына алайыҡ. Ғәмәлдә уларҙа ла башҡорт телмәре тик башҡорт теле һәм әҙәбиәте дәрестәрендә генә яңғырай. Әлбиттә, математика, физика, информатика кеүек фәндәрҙе рус телендә генә түгел, хатта инглиз телендә уҡытыу яҡшыраҡ булыр ине. Ни тиһәң дә, хәҙер инглиз телен белгән йәш кешегә киң мөмкинлектәр асыла. Ә бына тарих, география, биология кеүек гуманитар фәндәрҙе мотлаҡ башҡорт телендә уҡытырға кәрәк, тип иҫәпләйем.\nӘгәр был хаҡта хәстәрлек күрелмәһә, башҡорт теле бер ун-егерме йылдан сәхнә теле генә булып ҡаласаҡ һәм шуға бәйле тамашасылар ҙа, бәлки, бармаҡ менән генә һанарлыҡ булыр. Ә «йәш» шағир һәм прозаиктарҙың әҫәрҙәрен хатта балалары менән ейәндәре лә уҡымаясаҡ. Әйткәндәй, әле үк уларҙың байтағының балалары атайҙарының, олатайҙарының китаптарын уҡыуҙан мәхрүм.\nМин үҙем 8-се класты Ишембай ҡалаһының 4-се рус мәктәбендәге параллель башҡорт синыфында тамамланым. Беҙ беренсе кластан бөтә фәндәрҙе лә башҡорт телендә уҡыныҡ. Фиҙакәр педагогтарыбыҙ һәм атай-әсәйҙәребеҙ күңелдәребеҙгә тыуған ер һәм туған тел төшөнсәләренең изге булыуын һеңдерә алды. Шуға ла беҙ ҡала мөхитендә тап үҙебеҙҙең урыныбыҙ барлығын белеп үҫтек һәм, ауылдарҙан килеп, ҡалала төпләнергә тырышҡан тиңдәштәребеҙҙән айырмалы рәүештә, башҡорт булыуыбыҙҙан, башҡортса һөйләшеүебеҙҙән бер ваҡытта ла оялманыҡ. Ниндәй ишекте асырға теләнек, шуны асып индек, ниндәй һөнәр алырға теләһәк, шуға эйә булдыҡ.\nИҫке Ишембай ауылында төпләнеп йәшәгән Ишембаевтар, Хәлиловтар, Аҡбирҙиндар, Моғаттаровтар, Хәсәновтар, Вилдановтар, Әйүповтар һәм башҡалар, башҡорт мәктәбендә уҡып, артабан юғары белем алып, Ишембай ҡарттың лайыҡлы вариҫтары булыуҙарын раҫланы.\nӘлеге ваҡытта республикабыҙҙың күп кенә мәктәбендә отҡор, зирәк балаларҙы башҡорт класынан рус кластарына күсереп ултыртыу ғәҙәти күренешкә әйләнгән. Бындай аҙымдың кире яҡтары бихисап. Мин бары икәүһенә туҡталып үтмәксемен.\nБеренсенән, педагогика менән саҡ ҡына таныш булған кеше лә бер коллективтан икенсе коллективҡа күсергәндә балаға ниндәй психологик яра яһалыуын белә. Ғәҙәттә, формалашҡан балалар коллективы, йәғни класс яңы килгән баланы бик ауырлыҡ менән үҙенә ҡабул итеп ала. Хатта бергә уҡыһалар ҙа, миңә баланың класс коллективының тулы хоҡуҡлы вәкиле була алмауын күрергә тура килде (университеттан һуң ете йыл мәктәптә уҡытыусы булып эшләнем). Бала яңы мөхиткә ҡулайлашырға тырыша. Кәмендә бер-ике сиреге шуға китә, ә өсөнсө сиректә инде уның программанан артта ҡалыуы асыҡтан-асыҡ күренә.\nБаланың фажиғәһе бына ҡасан башлана! Ул үҙен һәләтһеҙ, булдыҡһыҙ итеп тоя, әкренләп үҙ-үҙенә йомола һәм класындағы белем һәм тәрбиә йәһәтенән түбәнерәк булған балаларға тартыла, уларҙы дуҫ күрә.\nИкенсенән, яҡшы уҡыған, тырыш уҡыусыларҙы рус класына күсереп ултыртыу арҡаһында башҡорт кластары, башҡорт теле кәмһетелә һәм баланың күңеленә башҡорт булыуҙан кәмһенеү тойғоһо һалына.\nАтай-олатайҙарыбыҙ, ҡан-йәш түгеп, беҙгә, шағир Риф Мифтахов әйтмешләй, туған телебеҙҙе бөйөк мираҫ итеп ҡалдырған, һәм беҙ уны түкмәй-сәсмәй киләсәк быуынға тапшырырға бурыслыбыҙ. Аманатҡа хыянат итергә ярамағанды ҡасан аңларбыҙ икән?\nСығыу ваҡыты 5-09-2013, 11:05 | Ҡаранылар: 902


Ольга Панчихина Путиндың Федераль Йыйылышҡа мөрәжәғәтнамәһенә үҙ фекерен белдерҙе // Сәйәсәт | новости башинформ.рф\nОльга Панчихина Путиндың Федераль Йыйылышҡа мөрәжәғәтнамәһенә үҙ фекерен белдерҙе\n12:46, 2 марта 2018 Сәйәсәт\nӨФӨ, 2018 йыл, 2 март. /«Башинформ» мәғлүмәт агентлығы/.\nБашҡортостандың Йәмәғәт палатаһы рәйесе Ольга Панчихина эш сәфәре менән Мәскәүҙә. 1 мартта ул Рәсәй Федерацияһының Федераль Йыйылышы палаталарының берлектәге ултырышында ҡатнашты.\nУлтырыш барышында ил Президенты Владимир Путин илдәге хәл, эске һәм тышҡы сәйәсәттең төп йүнәлештәре хаҡында Рәсәй Федерацияһының Федераль Йыйылышына йыллыҡ мөрәжәғәтнамә менән сығыш яһаны.\n«Йыллыҡ Мөрәжәғәтнамәнең беренсе яртыһында кеше ресурстарын үҫтереүгә, йәмғиәттең потенциаль мөмкинлектәренә, стратегик инновацияларға һәм стартаптарға булышлыҡ итеүгә баҫым яһалды. Һис шикһеҙ, халыҡҡа, тәү сиратта балалы ғаиләләргә, шулай уҡ һәләтле балаларға ярҙам саралары хаҡында иғлан итеү ҙур әһәмиәткә булды, сөнки бөгөн демография сәйәсәтен «үҙгәртеү» тураһында һүҙ бара. Эште көсәйтеү талап ителгән проблемалы мәлдәр, атап әйткәндә, граждандарҙың карьера ынтылыштарын сифатлы һәм һөҙөмтәле тәьмин итеү асыҡтан-асыҡ күрһәтелде. Владимир Путин граждандарға ҡарата төрлө башбаштаҡлыҡ күренештәрен ентеклерәк тикшереүҙең әһәмиәтен билдәләне. Дөйөм алғанда, Мөрәжәғәтнамә сиктәрендә Рәсәй дәүләтенең хәүефһеҙлеген тәьмин итеүгә ҙур иғтибар бүленде», — тине Ольга Панчихина.\nИлдең яңы тарихында Мөрәжәғәтнамә иҫәп буйынса 24-се һәм Владимир Путин өсөн 14-се булды.


Фәйзи Ғәскәров исемендәге ансамбль «Урал батыр» эпосы буйынса мюзикл өсөн номерҙар әҙерләй // Мәҙәниәт | новости башинформ.рф\n11:39, 17 сентября 2020 Мәҙәниәт\nФәйзи Ғәскәров исемендәге ансамбль «Урал батыр» эпосы буйынса мюзикл өсөн номерҙар әҙерләй Фото: Валерий Шахов\nФәйзи Ғәскәров исемендәге халыҡ бейеүҙәре ансамбле башҡорт халҡының боронғо «Урал батыр» эпосы буйынса мюзикл өсөн номерҙар әҙерләй. Кисә журналистарға Йәмилә Бикбаева ҡуйған яңы «Һомай» бейеүе күрһәтелде.\n«Урал батыр» эпосына мөрәжәғәт итеүебеҙ ошо бейеү менән генә бөтмәй. «Урал батыр»ға мөрәжәғәт һәр ваҡыт отошло булырға тейеш. Тап уның аша тарихыбыҙ, халҡыбыҙ тураһында һөйләргә мөмкин. Тағы ла икенсе номер бар — «Ай ҡыҙы», әлегә уның өҫтөндә эш бара, — тип белдерҙе ансамбль директоры Алмаз Сәйетов концерт миҙгелен асыр алдынан уҙғарылған матбуғат конференцияһында. — Бәлки, Фольклориада алдынан быларҙың бөтәһе лә мюзиклға әүерелер. Әлегә улар — айырым номерҙар. Хәҙер Моисеев исемендәге ансамбль дә айырым номерҙарҙан тыш, мюзиклдар ҙа сәхнәләштерә».\nМатбуғат конференцияһында коллективтың гастроль пландары тураһында ла әйтелде. Бер йыл элек Ғәскәров исемендәге ансамбль Рәсәй халыҡ ижады үҙәге һәм Росконцерт ойошторған концерттар менән алты сит илдә сығыш яһаны. Ҡайһы бер гастролдәр уҙған миҙгелдән хәҙергеһенә күсерелде. Әйтәйек, 2021 йылда Ҡырымға һәм Чечняға гастролгә барыу планлаштырыла. Юл ыңғай коллектив Адыгея Республикаһында яңы «Адыгские уджи» бейеүен дә күрһәтергә йыйына.\nКиләһе сәфәр — 21 сентябрҙә, Ғәскәров исемендәге ансамбль Төркиәгә Башҡортостан Республикаһы вәкиллеген асыу тантанаһына юллана. Көҙ көнө Бөтә Рәсәй халыҡ иҫәбен алыу кампанияһы алдынан республика һәм күрше төбәктәрҙә концерттар була. Шулай уҡ коллектив Себергә барып, 10 ҡалала сығыш яһай.\nОктябрҙә легендар чечен хореографы Дикалу Музакаевты саҡырып, бер нисә яңы бейеү һалыу планы бар.\nҒәскәров исемендәге ансамблдең ижади миҙгеле, «Башинформ» хәбәр иткәнсә, 18 сентябрҙә «Торатау» конгресс-холында асыла.\nТеги: Фәйзи Ғәскәров исемендәге ансамбль


Рәсәй Үҙәк банкы страховкалау компанияларының лицезияларын тартып ала башланы - GTRK.TV — Новости Уфы и РБ\nОшондай 4 компания был баҙарҙан китә. Улар үҙ эшмәкәлегендә закон боҙоуҙарға юл ҡуйған.Башҡортостанда ла водителдәр автомобилдәрен ауырлыҡ менән страховкалай. Компаниялар страховка баҙарында хәлде көйләү урынына, киреһенсә, төрлө ҡатмарлыҡтар тыуҙыра. Ауылда теркәлгән автомобильдәрҙе күпселек компаниялар страховкаларға теләмәй. Белгестәр билдәләүенсә, страховка компаниялары аралашсылар аша эшләргә тырыша. Бындай осраҡта Осагоны ҡиммәткә һатырға була. Шулай уҡ, яуаплылыҡтан да ҡасырға мөмкин. Сөнки, компания клиенттарға полис биреүҙән баш тартмаған кеүек килеп сыға. Страховка компанияларының Осаго полистарын бирмәүенә ялыу менән мөрәжәғәт итергә мөмкин. Бының өсөн Рәсәй үҙәк банкына ғариза яҙырға кәрәк. Ә офисҡа барғанда телефонға булһа ла видеоға төшөрөргә кәңәш ителә.\n05 августа Рәсәйҙең үҙән банкы 200 һәм 2 мең һумлыҡ аҡсаларҙың символына тауыш биреүҙең икенсе этабын иғлан итте\n05 августа Рәсәй һәм донъя хәбәрҙәре


Вәлидиҙең дуҫы Өсҡайнаҡ » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Шәхестәр » Вәлидиҙең дуҫы Өсҡайнаҡ\nДан ҡаҙанған батыр халҡың бар.\nРеспубликабыҙҙың 100 йыллығы уңайынан “Башҡортостан” гәзитендә Башҡортостан дәүләтселеген барлыҡҡа килтереүгә, автономия төҙөүгә бәйле ваҡиғаларҙа туранан-тура ҡатнашҡан, данлы эштәре менән билдәле шәхестәребеҙ, тарихи йылъяҙмабыҙҙағы сағыу ваҡиғалар тураһындағы уҡымлы, йылдар үтеү менән дә бәҫен һәм баһаһын юғалтмаған ҡайһы бер мәҡәләләрҙе ҡайтанан баҫырға ҡарар иттек. Уларҙа данлы үткәнебеҙ сағыла, милләтем тип янып йәшәгән шәхестәребеҙҙең ҡатмарлы ла, фәһемле лә яҙмыштары бәйән ителә.\nБөгөн Басир Мәһәҙиевтең “Башҡортостан” гәзитендә 2003 йылдың 4-5 ноябрендә баҫылған мәҡәләһен тәҡдим итәбеҙ.\nӘхмәтзәки Вәлидовтың Төркиәләге башҡорт дуҫтарының береһе профессор Әхмәт Зыя Өсҡайнаҡ тураһында бара һүҙ был мәҡәләлә. Уның улы Исыҡ Өсҡайнаҡҡа ла иғтибар бүленә, башҡа туғандары ла телгә алына. Хәҙерге Ейәнсура районының Байыш (Ураҙ) ауылынан сыҡҡан шәхес була ул Зыя Өсҡайнаҡ – Зыя Ураҙов (1904 – 1967). Улы Исыҡ әфәндене беҙ Вәлидиҙең ҡыҙы Иҫәнбикә Туған ярҙамында Американан тапҡайныҡ. Түбәндәге мәғлүмәттәрҙең байтағын Исыҡ әфәнде беҙгә интернет аша ебәрҙе.\nЗыяның Төркиәгә юлланғаны\nБайыш ауылы халҡының яртыһы тиерлек электән үк Ураҙов фамилияһын йөрөттө. Бик көслө зат булған икән ул Ураҙ исемле уҙаман, ырыу башлығы, бынан ике-өс йөҙ йыл элек йәшәгән шәхес, тип аңларға кәрәк. Ураҙ бейҙең нәҫел ҡаны, Аллаға шөкөр, ана бөгөн дә күптәрҙең йөрәген уйнатып тора, сит илдәрҙә лә тамыр йәйә.\nУраҙовтарҙан Зыя исемле малайҙың Октябрь революцияһы йәки Граждандар һуғышы йылдарында, йәғни үткән быуаттың тәүге ғауғалы өлөшөндә, Төркиәгә сығып киткәнен беҙ, уның Байыштағы туғандарына яҡыныраҡ кешеләр, күптән белә инек. Хатта иң алама 30-сы йылдарҙа ла, дөрөҫөрәге, 1937 йылға тиклем, Төркиәнән Зыяның ғәрәпсә яҙған хаттары килгеләп торған, Зыяның бер туған һеңлеһе Хөбәйбә апай уларҙы беҙгә, Абҙан ауылындағы Мәһәҙиевтәргә, алып килеп күрһәткеләр булған тип беләбеҙ хәҙер.\nӘ Төркиәлә йәшәгән Зыя Советтар иленән хат алғылағанмы һуң? Уның хәҙер АҠШ-та йәшәгән улы – юғары белемле ҙур белгес, инженер-электроник Исыҡ Өсҡайнаҡ беҙгә был турала бер генә факт белеүе тураһында яҙҙы. “1950 – 1955 йылдар арауығында атайым ҡайҙандыр Советтар иленән ғәрәп хәрефтәре менән яҙылған хат алды, был хаҡта ул үҙе эшләгән урындарҙа – Зонгулдак ҡалаһының Ауыл хужалығы институтында һәм музейында – хеҙмәттәштәренә шатланып һөйләп йөрөнө, әсәһенең, һеңлеһенең фотоларын күрһәтте”.\nЗыя Ураҙов Төркиәгә атаһының, әсәһенең, туғандарының тулы ризалығы менән юллана. Байыш халҡының, ундағы туғандарының һөйләүенсә, Беренсе герман һуғышы йылдарындамы, Граждандар һуғышы осорондамы, Байышҡа бер төрөк кешеһе килгеләп йөрөй башлай, беҙҙең илгә әсир булып килеп эләккән Төркиә гражданы була шикелле ул. Ауыл халҡына төрлө хужалыҡ эштәрендә ярҙам иткеләй, ҡайһы бер ғаиләләр менән дуҫлашып ала был төрөк. Зыя исемле бер малайҙың сослоғон, үткерлеген күреп, шәп кеше сығасаҡ бынан, тип һорай башлай: минең менән ебәрегеҙ уны Төркиәгә, уҡытырға, яҡшы һөнәргә өйрәтергә кәрәк улығыҙҙы, юғалып ҡалмаҫ, әҙәм булып китер, үҙ өҫтөмә алам был бурысты, ти. Зыяның ата-әсәһе, туғандары ризалыҡ бирә. Уларҙың, өлкән Ураҙовтарҙың, үҙ хәлдәре бик мөшкөл булыуы ла мөмкин был буталсыҡ заманда. Зыяға ул саҡта ни бары 13-14 йәш тирәһе генә була.\n1923 йылда Төркиәнең бөтә граждандарына ла паспорт биреү, фамилия тәғәйенләү тураһында закон сығарыла. Зыя үҙенә Өсҡайнаҡ тигән фамилия ала, Трабзон ҡалаһында йәшәгән тулы хоҡуҡлы Төркиә кешеһе булып китә, паспорт алғанда тыуған ерем тип шул Трабзон ҡалаһын яҙҙыра. Ҡайҙан ул “Өсҡайнаҡ” һүҙенә туҡталғандыр – билдәһеҙ.\nЯҡынса 1925 йылда Зыя Өсҡайнаҡ Анкаралағы Ғази институтына уҡырға инә. Был уҡыу йортон яҡташыбыҙ юғары белемле тарихсы дәрәжәһен алып тамамлай.\n1930 йылдан алып Зыя Өсҡайнаҡ төрлө урта һәм юғары уҡыу йорттарында уҡытыусы булып эшләй башлай, әкренләп фән донъяһына ла юл аса.\n30-сы йылдар уртаһында Зыя Өсҡайнаҡ Төркиәнең мәғариф һәм фән етәкселәре тарафынан ике йылға Венгрияға ғилми командировкаға ебәрелә. “Һаулығын да бер аҙ нығытып алһын был йәш ғалим шул яҡта”, – ти түрәләр. (Ниндәй хәстәрлек бит, ә?) Зыя әфәнде мадъяр һәм төрки халыҡтарының сағыштырмаса тарихын төплө генә өйрәнеп ҡайта. Венгрияла атайымды бик йылы ҡабул иткәндәр, ти улы Исыҡ.\n1938 йылда, Трабзон ҡалаһында йәшәгән һәм эшләгән сағында, Зыя әфәнде үҙенең элекке танышын – Ғази институтында бергә уҡыған һабаҡташ ҡыҙҙы осрата. Сығышы Эрзерум ҡалаһынан булған был туташ хәҙер бында, Трабзонда, урта мәктәптә уҡытып йөрөгән була. Йәштәр өйләнешә. “Йәштәр” тиһәк тә, шуны оноторға ярамай: 30-35 йәштәрҙә була инде улар икеһе лә. Бер-ике йылдан ғаилә бөтөнләйгә Зонгулдак ҡалаһына йәшәргә һәм эшләргә күсә. Ирле-ҡатынлы Өсҡайнаҡтар, икәүләп, ундағы бер лицейҙа уҡыта башлай. Бер нисә йылдан Зыя әфәнде шул уҡ ҡалалағы юғары уҡыу йорттарында ла дәрес бирә.\nИкенсе бөтә донъя һуғышы башланғас, уны Төркиә ғәскәренә алалар. Яралана, яраһы уңала биргәс, тағы һуғышҡа алып китәләр... Икенсе тапҡыр яраланып, лейтенант Зыя Өсҡайнаҡ 1944 йылда тулыһынса демобилизациялана. Артабан ул ғүмере буйы Зонгулдактағы ауыл хужалығы институтында, башҡа урта һәм юғары уҡыу йорттарында тарихтан уҡыта, профессор булып китә. Музейҙа ла эшләп ала.\n1945 йылда Өсҡайнаҡтарҙың улы тыуа – беҙ уны хәҙер Исыҡ Өсҡайнаҡ тип беләбеҙ (мәҡәләбеҙҙең артабанғы төп геройҙарының береһе). 1949 йылда ғаиләлә икенсе бала – Исәләй исемле ҡыҙыҡай донъяға килә.\nЗыя Өсҡайнаҡ 1967 йылда вафат була.\nМәҡәләбеҙҙең башында беҙ Зыя Өсҡайнаҡты Зәки Вәлидиҙең дуҫы тип атаһаҡ та, шуны иҫтән сығарырға ярамай: Вәлиди менән сағыштырғанда, Өсҡайнаҡ байтаҡҡа йәшерәк була. Вәлидиҙең “Хәтирәләр” китабында тасуирланған ҙурҙан-ҙур тарих – 20-се йылдарҙағы (дөрөҫөрәге, 1925 йылғы) ваҡиғалар менән ослап ҡуйылған. Зыя Өсҡайнаҡ ул осорҙа хеҙмәтсе малай, наҡыҫ белемле йәш егет ҡоронан яңы сығып килгән була әле. Әммә, билдәле булыуынса, кешеләр араһындағы йәш айырмалығын ваҡыт ағышы ипләп-ипләп кенә кәметә ала, бөтөрә яҙа. Үткән быуаттың урталарына Зәки Вәлиди менән Зыя Өсҡайнаҡ, һаулыҡ, ҡартлыҡ йәһәттәренән баһалағанда, тигеҙләнә төшәләр, тип әйтерлек.\nЗыяның, Төркиәлә нығынып йәшәй башлағас, Вәлидиҙе ҡасан табыуы билдәһеҙ, ә инде фән мәсьәләләрендә уның уҡыусыһына әүерелеүе бәхәсһеҙ. “Минең атайым профессор Зәки Вәлиди Туған менән йыш осраша торғайны”, – тип яҙҙы беҙгә 1998 йылда Исыҡ Өсҡайнаҡ.\n2001 йылдың сентябрендә беҙгә, Өфөләге Мәһәҙиевтәргә, шул Киркландтан интернет аша Исыҡ әфәнденең шатлыҡлы хәбәре килеп төштө: “Минең был хатымды Башҡортостандың Байыш ауылында йәшәгән Зөбәйҙә апайыма ла ебәрегеҙ әле. Минең ҡәҙерле атайым Әхмәт Зыя Өсҡайнаҡ хөрмәтенә Байыш ауылында йыйылһаҡ, ошо шатлығымды ла унда билдәләп, байрам итеп алыр инек”.\nКиләһе йылына – 2002 йылда – II Бөтә донъя башҡорттары ҡоролтайы үткәрелергә тейеш ине. Исыҡ Өсҡайнаҡҡа ике саҡырыу хаты ебәрелде. Тик ниндәй сәбәп менәндер Исыҡ әфәнде Ҡоролтайға килә алманы.\nИсыҡ Өсҡайнаҡ әфәнде беҙгә килһә, кемдәрҙе осрата алыр ине һуң атаһы Зыяның, тимәк, үҙенең туғандарынан?\nЗыяның атаһы иртә үлеп китә, уның ҡатыны Сәхип ике бала менән тороп ҡала: Зыя (буласаҡ Өсҡайнаҡ) һәм уның һеңлеһе Хөбәйбә. Хөбәйбә (мәрхүмә инде) Хәмит Хәлилов тигән кешелә кейәүҙә була, был парҙан ҡалған ике уҙаман хәҙер иҫән-һау: Урал Хәлилов (уны атаҡлы режиссер Шәүрә Мортазина Мәскәүгә театр институтына уҡырға алып киткәйне, шунан ул беҙгә ҡайтманы, театр рәссамы булып Псковта тороп ҡалды) һәм Иҙел Хәлилов. Иҙел – бик шәп музыкант, ҡурайсы, был йүнәлештә Салауат ҡалаһында эшләй, ҡыҙы Гөлнара – Стәрлетамаҡта юридик факультетта, улы Ирек үҙҙәрендә юғары кластарҙа уҡый ине әле.\nЗыяның әсәһе Сәхипкә әйләнеп ҡайтайыҡ. Зыяның атаһы (беренсе ире) үлгәс, Сәхип апай Тажмөхәмәтов тигән кешегә кейәүгә сыға, унан Зөбәйҙә тигән ҡыҙы тыуа. “Зөбәйҙә апайың иҫән-һау әле” тип беҙ тап уның тураһында хәбәр иткәйнек Исыҡ Өсҡайнаҡ әфәндегә. Ашхабад яғында аҙыраҡ йәшәп, фельдшерлыҡҡа уҡып ҡайтҡан Зөбәйҙә апай ғүмере буйы Байышта “духтыр” булып эшләне. Уның ире Иван Стаценко тигән урыҫ шунда – Байышта ауыл механизаторы булып тир түкте, иҫән әле ул, тип тә яҙҙыҡ беҙ Исыҡҡа.\nЗөбәйҙә апайың менән Иван еҙнәңдең балаларынан Борис Стаценко – Өфөлә врач-фтизиатор, Валерий Стаценко – Ейәнсураның Абҙан ауылында врач-стоматолог, Раиса Ивановна – Байышта уҡытыусы, Лариса – шунда уҡ Байышта хужабикә, тағы ла кемдәрҙер бар урта һәм кесерәк быуын Стаценколарҙан Өфөлә, Ейәнсура яғында, тип тә хәбәр иттек. Стаценколарҙың бөтәһе лә тип әйтерлек (ҡалала йәшәгән бәләкәйҙәрен һанамағанда) башҡортса белә, беҙҙеңсә бик оҫта һөйләшә, тинек.\nИр-егеткәй менән ат башын элек нужа йә һуғыш касафаттары бик алыҫтарға алып китер булһа, хәҙер туғанлыҡ тойғолары, көнкүреш хәжәттәре лә йөрөтөүе мөмкин беҙҙе донъя буйлап. Амин, шулай булһын, осрашырға яҙһын Байыштыҡыларға Өсҡайнаҡтар менән.\n(“Башҡортостан” гәзитенән, 2003 йыл, 4-5 ноябрь).\nАвтор: Басир МӘҺӘҘИЕВ Башҡортостандың атҡаҙанған геологы СССР дәүләт премияһы лауреаты


«Ағиҙел» – чемпион! | Йәншишмә\nУра, шатлан, ғорурлан, Башҡортостан! Өфөнөң «Ағиҙел» хоккейсылары Ҡатын-ҡыҙҙар хоккей лигаһында иң-иңе хәҙер. Финалда «Торнадо» клубын 3:0 иҫәбенә ҡыйратып, тәүге тапҡыр Кубок яуланылар! Байрамға шәп бүләк инде.\nХоккейсыларыбыҙҙы еңеүҙәре менән республика Башлығы Рөстәм Хәмитов та ҡотланы.


Украинала Тураһында - Сумской Милли Аграр Университеты\nУкраина-илебез Көнсығыш Европала. Украина сиктәш төньяҡ-көнбайышта Беларусь , Россия Федерациясының көнсығышта һәм төньяҡ-көнсығышта, Польша, Словакия һәм Көнбайышта Венгрия, Румыния һәм Молдовой көньяҡ-көнбайышта. Көньяҡ Украина умываться Ҡара Диңгеҙ һәм Азовское.\nУкраина Территорияһында был - 603,628 км2, сөнки бөтә уның ғүмере иң ҙур ил ауропа ныҡ континентында. Иң юғары нөктәһе Украинала-Тавы. Говерла был Карпатах, бейеклектән 2061 м (тураһында 6762 фут).\nАвгуст Айында 24, 1991 украина парламенты ҡабул бойондороҡһоҙлоғо тураһында Акт, унда парламент Украина провозгласить независимое дәүләт демократическое. Украина-дәүләт унитар, из состояние 24 өлкәнән, бер Автономиялы Республикаһы (Ҡырым).\nУкраина оло ия иҡтисади потенциалы. Төп иҡтисад секторы сәнәғәт. Уның өлөшөнә тура килә, ҙур бер өлөшө милли килем. Ауыл хужалығы мөһим шулай уҡ.\nМенән хеҙмәттәшлек халыҡ-ара финанс ойошмаһы, Халыҡ-ара фонды валютаны (ХУП), Халыҡ-ара һәм Европа банк реконструкция һәм үҫеш (МБРР һәм ауропа реконструкция һәм үҫеш банкыһы) ярҙам итә мөмкин программаһы финанс яғынан тотороҡландырыу йәлеп итеү һәм привилегия кредит ресурстары ил иҡтисадына.\nУкраина, нигеҙҙә, мерен-континенталь климат. Яуған итеүе бер төрлө түгел; был иң юғары Көнбайышта һәм төньяғында һәм нименьга көнсығышында һәм көньяҡ-көнсығышында. Көнбайыш Украина солғап ала 1,200 миллиметр (47.2 .) яуым-төшөм йылына, әлегә Ҡырым менән ала 400 миллиметр (15.7 .). Ҡыш варится-се һалҡын яр буйында, Ҡара диңгеҙ яр һалҡын голубь. Уртаса ҡышҡы температура тәшкил -С тиклем -С (ссср +17.6 F тиклем +ф). Республиканың көньяҡ райондарында ҡышын температура менән С (+320Ф). Уртаса йыллыҡ температура: менән +С тиклем +С (ссср +64.4 т F +77F) тик көндөҙ был етергә мөмкин +С (+95Ф).\nБер генә лә халыҡтың Украина бәйләнде" 45,426,200 ғинуар айында 2014. Иң ҙур ҡалаһы, Украинала Киев (капитал Украина). Украина вәкилдәре аселя 128 милләттәр, милләт, һәм этник төркөмдәре.\nДәүләт йоҡа тар таҡта Украина Украин теле. Урыҫ ир-аты, ул де-факто рәсми телендә, СССР, киң распространены, бигерәк тә көнсығышында көньяғында һәм Украина. Бар төркөм менән булған һөйләшеүсе был ҡырым-татар ир-аты, Румыния теле, Поляк теле, Мажар теле һәм башҡа телдәр.\nДин: Селәрҙән принадлежать бер нисә т религия. Православие һәм грек-католической (Украина католиктар византийское йолаһы) иң ҙур.\nГривна милли валюта Украина. Ул милли валют сентябренән 2, 1996.\nЗаманса Украина мәҙәниәт менән уртаҡлығы күп, россия һәм белоруссия культуралар. Был аңлашыла ла, сөнки бөтә өс илдең бар үҙ тарихи тамырҙарын һәм татыулыҡтың Русь-се Киев, тик 13 быуатта улар башланылар эшләп булараҡ айырылып торған халыҡтар, улар хәҙер. Тарих күрһәткәнсә, һәр халыҡ омтыла булдырырға һәм легендалары тураһында хикәйә, уның тарихи үткән. Тарихи тарихи ваҡиғалар йыш интересуются шул рәүешле кешеләр тели уларҙы күрергә, әммә был түгел, тимәк, был-шулай уҡ реаль тарихи ваҡиғалар булды урын.\nӨсөн 500 ҡала Украинаның иде күп основан 900 йылдар элек, шулай уҡ 4,500 ауылдарҙа күп Украина 300 йыл.\n150 мең, мәҙәниәт һәйкәлдәрен, тарих, һәм археология сағылдыра булған иҫ киткес тарихын украина халҡының. 80 % бер һәйкәлдәрҙе Русь Киев (IX – XII быуат) сосредоточено Украина территорияһында.\nҠаҙыу боронғо тире шәһәрҙәрҙең, Ольвия, Херсонес, Panticapea башлап 5-се быуат б. э. ҡәҙәр. шулай уҡ иҫ киткес сарала төҙөлгән 14-15 быуаттарҙа итальяндар береһе Генуи, урынлашҡан Ҡырымда.\nАртыҡ 600 музейҙар ғәмәлгә индереү иң ҙур осорағы шәхестәр һәм украина тарих һәм мәҙәниәт.\nУкраина эйә һәм ғәжәйеп күп төрлө географияһын, климат шарттары, һәм тәбиғәт живописный. Украина туроператоры тип һаныйҙар Ҡара диңгеҙ һәм Ҡырым кеүек идеальной өсөн район альпинизма, тау велосипед, скалолазание һәм дайвинг. Карпатские тавы-традицион өсөн район саңғы шоу, альпинизм һәм каякинг.\nКүп кенә төбәктәр Украина һаҡлап ҡалдыҡ, үҙ этник үҙенсәлеген. Шуға күрә туристтар эйә иҫ киткес мөмкинлеге менән таныша, милли мәҙәниәте, йырҙар, биләр, һәм туҡланыу.


Элекке СССР республикалары генетика һәм селекцияның айырым бер өлкәһе буйынса эшләгән\nӘйтәйек, Беларусь - арыш һәм картуф , Әстрхан өлкәһе - йәшелсә, Краснодар - көнбағыш, арыш,Ҡаҙағстан- үлән орлоҡтары етештергән,Үзбәкстан - мамыҡ үҫтергән. Илдең төрлө республикаларға бүленеүе, «ҡырағай капитализм»дың килеүе, эшҡыуарлыҡҡа тотоноусыларҙы тиҙерәк килем алыуға этәрҙе. Был инде селекция эшенең онотола башлауына килтерҙе.\nТуймазы районы фермеры Әмин Ибраһимов ябай ағас теплицала 15 йыл йәшелсә үҫтергән. Һәр килограмының үҙҡиммәте 70 һумға төшкән. Яңы теплицала был сығымдар 20 һумға әҙерәк. Ә инде орлоҡтар мәсьәләһенә килгәндә, ысын патриотлыҡ өлгөһө тип әйтергә кәрәктер. Бында Рәсәй орлоҡтарынан сәселгән «Кураж», «Атлет», «Эстафета» һәм «Казанова» сортлы ҡыярҙар үҫә.\nПатриотлыҡ өлгөһө тип әйтеүебеҙ миҙалдың бер яғы ғына. Тырыш фермер бөгөн ҙур ауырлыҡтар алдында. Баҡтиһәң, санкция тигәндәренә эйәреп беҙҙекеләр ҙә хаҡ күтәрә башлаған. Көндәлек мәшәҡәттәр Әмин Ибраһимовҡа селекция өлгөләре менән эшләргә ныҡ ҡамасаулай.\nӘмин Ибраһимов, фермер: «Санкцияларҙын сығып импорт сикләнһә лә, сит ил йәшелсәләре икенсе илдәр аша килә. Бар нимә лә долларҙа иҫәпләнгәс ҡиммәтселек. Орлоҡтарға ла, тимергә лә, хаҡ артты. Газ 1 июлдән 7 процентҡа ҡиммәтләнде».\n«Иҫкегә төртөлһәң иҫең китер» ти халыҡ әйтеме. Яңы яңы инде, был теплицала квадрат метр ҡеүәте лә юғары.\nТуймазы районының икенсе бер фермеры Руслан Тимербулатов асыҡ ерҙә кәбеҫтә һәм башҡа йәшелсә үҫтерә.Кәбеҫтәнең «Колобок» һәм «Мәскәү» сорттары етмәгәс фермер уны Голландиянан да алып сәскән.Сөгөлдөр менә кишер тик рәсәй сорттарынан ғына тора.Яҡшы орлоҡ алыу өсөн яҡшы килем кәрәк. - Яландан тороп һатыуҙан файҙа юҡ, - ти ул.\nБашланған эш - бөткән эш тиһәләр ҙә, күптәр үҫтергәнен ҡайҙа итергә белмәй. Тимәк, фермерға саүҙәгәрлеккә лә өйрәнергә кәрәк.\nСелекция тигәндәрен айырым бер район кимәлендә генә үҫтереү мөмкин түгел.Үҙеңдекен ҡайтанан тергеҙеү өсөн кәмендә 10-15 йыл ваҡыт кәрәк.\nҮткәндәрҙән «энтузиазм» тигән матур һүҙ тороп ҡалды.1990 йылдарҙы хәтерләткән был заманда тап шул энтузиастар эште алға этәрә. Туймазы районы фермеры Руслан Тимербулатовҡа идарасы ла, механизатор ҙа Мөнир Хәйруллин ярҙам итә.Бер ҡараһаң ул йәшелсәләрҙе һуғара, күп тә үтмәй бартерға алынған һыйырҙы яланға сығара. Деталдәрҙән тиерлек йыйылған тракторҙы ла Мөнир үҙе йөрөтә.Тик «селекция» тигәндәре генә уның өсөн ят һүҙ. - Ғалимдар эшенә тығыла алмайым, - ти ул.


Ҡотҡарыусылар көсөргәнешле режимда эшләй | ГТРК «Башкортостан» — Новости Уфы и РБ\n10 июля 2020 — 15:39 ГТРК «Башкортостан»\nАварияларҙы ваҡытында иҫкәртеү, халыҡты һәм биләмәләрҙе тәбиғәт афәттәре, техноген хәүефтән ҡурсалау – ҡотҡарыу хеҙмәтенең төп бурысы. Беҙҙең ижади төркөм көнө-төнө кеше именлеге һағында тороусылар менән бер эш көнө уҙғарҙы. Ашығыс саҡырыу – ҡала урамдарында юл-транспорт һәләкәте. Йыйынып сығыуға бер нисә секунд бирелә, аварияның сәбәптәре юлда тикшерелә. Водительдың хәлен тикшереү, машинанының двигателен һүндереү – тәү сиратта бшҡарыла торған эш. Водительде ашығыс ярҙамы хеҙмәткәрҙәренә тапшырғандан һуң ғына, ҡотҡарыусылар икенсе саҡырыуға юллана.Бикле ишектең икенсе яғында 90 йәшлек оло ҡатын. Тәүлектән артыҡ ул бәйләнешкә сыҡмай. Был ғәҙәти күренеш, ти ҡотҡарыусылар. Циркуляр, электр бысҡы, носилка, яҡтылыҡ, янғын һүндереү эсәге, гидравлик станция, хатта һыу һурҙырыусы ябай насос. Был автомобиль эсендә авария -ҡотҡарыу эштәренә кәрәкле бөтә әйберҙәр ҙә бар.Был бригадала эшләүсе һәр ҡотҡарыусы – үҙ эшенең тәжрибәле оҫтаһы. Һәр кемдең иңендә йөҙҙән ашыу ҡотҡарылған кеше ғүмере. Ғәҙәттән тыш хәлдәр министрлығының Волга буйы отряды ҡотҡарыусылары ил буйынса иң яҡшылар исемлегендә. Иң мөһиме улар һәр саҡ ярҙамға килергә әҙер.


Сибай ҡалаһында наркотиктар менән һатыу иткән биш ирҙе хөкөмгә тарттырҙылар\nТыйылған матдәләрҙе улар Магнитогорск ҡалаһынан ташыған.\nӨфө аэропортынан Сочиға тура авиарейс асыла\nЙәйге теҙмәгә ярашлы, баш ҡалабыҙҙан Сочиға 28 майҙан 26 сентябргә тиклем даими рейстар ойоштороласаҡ.\nТуймазы районында бөгөн «Раймантау моңдары» тип исемләнгән гармунсылар конкурсы үтте\nБиш тиҫтәнән ашыу гармунсы сығыш яһаған бәйге Туймазы районы кимәлендә генә ойошторолоуға ҡарамаҫтан, башҡа төбәктәрҙән дә ҡатнашыусылар булды.\nРәсәй тимер юлдары Бөйөк Ватан һуғышы ветерандарына поездарҙа бушлай йөрөү мөмкинлеге бирә\nБөйөк Ватан һуғышында еңеүгә 73 йыл тулыу айҡанлы, май айында һуғыш ҡатнашыусылары һәм инвалидтары поезда бушлай үтеү хоҡуғына эйә буласаҡ.\n28 фев, 11:46\nӨфө агломерацияһы юлдарын төҙөкләндереүгә ике миллиард һумдан ашыу аҡса бүленәсәк\n“Хәүефһеҙ һәм сифатлы юлдар” проекты сиктәрендә Башҡортостан Хөкүмәте Росавтодор федераль юл агентлығы менән килешеү төҙөнө.


Урындағы үҙидара | Министерство сельского хозяйства Республики Башкортостан\n» Урындағы үҙидара\nМәғлүмәт төркөмө етәксеһе - район Хакимиәте башлығы Рөстәм Шәмсетдинов үҙенең сығышында райондың социаль-иҡтисади үҫеше йомғағы, йәлеп ителгән инвестиция программалары, Башҡортостандың 100 йыллығына арналған саралар планы менән таныштырҙы, тармаҡ үҫеше күрһәткестәрен барланы. Хеҙмәт йәшендәгеләрҙең күпләп ситкә китеүе, иҫерткес эсемлектәр менән сауҙа итеүселәр, юлдар торошо мәсьәләләре күтәрелде.\nҠаланың эшкәртеү һәм етештереү предприятиелары йылды уңышлы тамамлаған, төрлө кимәлдәге программаларҙа ҡатнашыуҙа әүҙемлек күҙәтелә.\nАуыл хакимиәте башлығы Мөхтәр Йосопов сығышында башҡарылған эштәргә туҡталды, шулай уҡ алда торған мөһим проблемаларҙы ла яҡтыртты. 10 тораҡ пунктты берләштергән биләмәлә халыҡ йәшәйешен яҡшыртыу йүнәлешендә эштәр дауам итә, янғын хәүефһеҙлеге, юлдар торошо, күп фатирлы йорттарҙа капиталь ремонт, юлдарҙы яҡтыртыу һорауҙары көнүҙәктә.\nЙыйылышта халыҡ күп ҡатнашты. Төбәк операторы эшмәкәрлегенә бәйле һорауҙар иң күп яңғырағандарының береһе булды. Шәхси йортта йәшәүселәр федераль трасса аша сыҡҡанда мал ҡыуыу билдәләре булмауына борсолдо, мәктәп уҡыусыларының тротуар булмау сәбәпле, автомобиль юлы буйлап хәрәкәт итеүе хәүеф тыуҙыра. Балалар майҙансығы янында транспорт ҡуйыу, ремонтлау, ташҡын мәлендә йорттарға хәүеф янауына шик белдерҙе.\nЙәштәргә ер участкалары бүлеү сәбәпле, урамдарға район үҫешенә тос өлөш индергән шәхестәр исемен биреү тәҡдиме менән сығыш яһаусылар булды.